Συζητήσεις - Ετήσια έκθεση για την ΚΕΠΠΑ για το 2005 (συζήτηση) - Τρίτη 22 Μαΐου 2007\nΔιαδικασία : 2006/2217(INI)\nΔιαδρομή του εγγράφου : A6-0130/2007\nΠρόεδρος. Η ημερήσια διάταξη προβλέπει την έκθεση (A6-0130/2007) του κ. Brok, εξ ονόματος της Επιτροπής Εξωτερικών Υποθέσεων, σχετικά με την ετήσια έκθεση του Συμβουλίου προς το Ευρωπαϊκό Κοινοβούλιο σχετικά με τις κύριες πτυχές και τις βασικές επιλογές της ΚΕΠΠΑ, συμπεριλαμβανομένων των δημοσιονομικών επιπτώσεων στον γενικό προϋπολογισμό της Ευρωπαϊκής Ένωσης - 2005 (2006/2217(INI)).\nElmar Brok (PPE-DE), εισηγητής. – (DE) Κύριε Πρόεδρε, κυρία Επίτροπε, κυρίες και κύριοι, σήμερα συζητάμε για την ετήσια έκθεση του Συμβουλίου για την ΚΕΠΠΑ χωρίς το Συμβούλιο. Έτσι, ευχαριστώ ακόμα θερμότερα την Επιτροπή και την Επίτροπο κ. Ferrero-Waldner για την παρουσία της. Το γεγονός ότι ασχολούμαστε με τη μοναδική επίσημη έκθεση που παρουσιάζεται στον τομέα της εξωτερικής πολιτικής και πολιτικής ασφαλείας στη νυχτερινή μας συνεδρίαση ασφαλώς λέει και κάτι για το Σώμα.\nΠιστεύω ότι τα προηγούμενα χρόνια, και ειδικά στην περίοδο που πρέπει να εξετάσουμε εδώ, η συνεργασία με την Επιτροπή στον τομέα της εξωτερικής πολιτικής και πολιτικής ασφαλείας, και σε πολλούς τομείς και με το Συμβούλιο, υπήρξε εξαιρετικά εποικοδομητική.\nΣτο διάστημα αυτό σημειώσαμε σημαντικές προόδους στην ανάπτυξη της πολιτικής γειτονίας και της πολιτικής για τα Βαλκάνια. Επίσης, βελτιώθηκε η δυνατότητά μας να λάβουμε θέση στον τομέα της πολιτικής ασφάλειας και άμυνας και σήμερα η ΕΕ αναλαμβάνει αριθμό καθηκόντων που θα ήταν σχεδόν αδιανόητος πριν από μία πενταετία. Πρέπει να θεωρήσουμε επιτυχία το γεγονός ότι για τον λόγο αυτόν η ΕΕ είναι σήμερα για πρώτη φορά σε θέση να συμπεριλάβει και άλλες χώρες –είτε στη Μέση Ανατολή είτε στο θέμα του Ιράν– στη στρατηγική μας που είναι συνδυασμός της πρόληψης, της πολιτικής διαχείρισης κρίσεων και των στρατιωτικών ικανοτήτων, και να μη βασίζεται μόνο σε στρατιωτικές ικανότητες, δηλαδή να δώσει περισσότερο παγκόσμιες διαστάσεις στην ιδέα της «ήπιας δύναμης» της ΕΕ.\nΤαυτόχρονα πρέπει να αναρωτηθούμε εάν, παρά τις προόδους που σημειώσαμε, είμαστε σε θέση να αντιμετωπίσουμε πλήρως τις προκλήσεις. Επιτρέψτε μου γι’ αυτό να παρατηρήσω εδώ ότι η υλοποίηση της συνταγματικής συνθήκης ειδικά στους τομείς της εξωτερικής πολιτικής και πολιτικής ασφαλείας είναι ουσιαστικής σημασίας, ακόμα και για την ίδια την ύπαρξή μας. Για τον λόγο αυτόν, πρέπει ειδικά για το ζήτημα αυτό και ειδικά αυτό το διάστημα που προηγείται της επόμενης διακυβερνητικής διάσκεψης να καταστήσουμε σαφές ότι αυτό είναι ένα από τα απολύτως απαραίτητα στοιχεία της συνταγματικής συνθήκης, διότι πρέπει να διαμορφώσουμε τις ικανότητές μας με μεγαλύτερη συνοχή, πράγμα άλλωστε για το οποίο συμφωνεί μαζί μας και η Επιτροπή.\nΘεωρώ σημαντικό να λάβουμε εκ των προτέρων κάποια μέτρα. Για παράδειγμα, θα ήθελα να παροτρύνω την Επιτροπή να προωθήσει την επέκταση των αντιπροσωπειών που έχει σε 120 χώρες έτσι ώστε να μπορούν να τις χρησιμοποιήσουν και τα άλλα θεσμικά όργανα πριν ακόμα δημιουργηθεί η Ευρωπαϊκή Υπηρεσία Εξωτερικής Δράσης που προβλέπεται μετά από τη συνταγματική συνθήκη. Αφού δεν βρίσκεται εδώ το Συμβούλιο και δεν μπορεί να ακούσει τι λέγεται, μπορώ να πω ότι αυτή θα ήταν και μια εξαίρετη ευκαιρία για να αποδειχθεί ότι μια τέτοια Ευρωπαϊκή Υπηρεσία Εξωτερικής Δράσης θα πρέπει να υπάγεται και τώρα και μελλοντικά στην αρμοδιότητα της Επιτροπής και ότι δεν χρειάζεται να είναι ανεξάρτητος οργανισμός. Εάν ακολουθήσουμε από τώρα στο θέμα αυτό τη λογική πρακτική των τετελεσμένων γεγονότων, θα αποκτήσουμε ακόμα μεγαλύτερη ικανότητα για δράση.\nΗ ΕΕ εκπροσωπείται από αντιπροσωπείες της Επιτροπής σε 120 χώρες και είναι η μεγαλύτερη εμπορική δύναμη, με 20% του παγκοσμίου εμπορίου. Το ακαθάριστο εγχώριο προϊόν μας είναι –όχι βέβαια κατά κεφαλήν, αλλά συνολικά– μεγαλύτερο από εκείνο των ΗΠΑ. Αν καταφέρουμε να το εκφράσουμε αυτό σε πολιτική γλώσσα, και μάλιστα με μια θέση που δεν θα βασίζεται μόνο στη στρατιωτική βία, αλλά και στην «ήπια δύναμη», θα μπορέσουμε να καταστήσουμε ικανή για δράση τη διατλαντική συμμαχία –και μάλιστα σε ισότιμη βάση– και να ασκήσουμε με τον τρόπο αυτόν επιρροή, όπως έγινε πρόσφατα με τη διατλαντική οικονομική συμφωνία, που σημαίνει για εμάς σημαντική πρόοδο στη συνέχιση των σχέσεων με τις ΗΠΑ που θα είναι και μελλοντικά σύμμαχος και εταίρος μας. Δεν είναι δυνατόν να τηρήσουμε ίσες αποστάσεις από τη Ρωσία και την Αμερική, γιατί ως προς τις αξίες, πρώτος μας εταίρος είναι οι ΗΠΑ. Αυτό πρέπει να διευκρινιστεί σε αυτό το πλαίσιο προκειμένου να μην υπάρξουν παρανοήσεις σε ένα τέτοιο ζήτημα.\nΣε συνάρτηση με αυτά, είναι δευτερεύον το αν είμαστε σύμφωνοι με την τρέχουσα κυβερνητική πολιτική.\nΤαυτόχρονα, όμως, πρέπει να καταλάβουμε ότι αυτήν την επιρροή μπορούμε να την επιτύχουμε μόνο εάν ενεργούμε ενωμένοι. Η αλληλεγγύη σημαίνει και αλληλεγγύη με τον έξω κόσμο. Θα ήθελα να ευχαριστήσω την Προεδρεύουσα του Συμβουλίου και την γερμανική Προεδρία συνολικά διότι το απέδειξε αυτό στη Σαμάρα μαζί με την Επιτροπή, όπου πραγματικά κατέστησαν αμέσως σαφές ότι δεν θα αφήσουμε να μας διασπάσουν. Δεν πρέπει να αφήσουμε την Αμερική να μας διασπάσει σε παλιά και νέα Ευρώπη, δεν πρέπει όμως ούτε να επιτρέψουμε να πιστεύει ο προς ανατολάς γείτονάς μας πως υπάρχουν διαφορές ανάμεσα στις περιφέρειες ως προς την ποιότητα της ασφάλειας και πως σε ορισμένες περιοχές μπορεί να ασκήσει μεγαλύτερη επιρροή από ό,τι σε άλλες. Κάθε κράτος της Ευρώπης και του κόσμου πρέπει να είναι ελεύθερο να αποφασίζει σε ποια συμμαχία και σε ποια κοινότητα θα ανήκει, και κανένας γείτονας –όσο μεγάλος και αν είναι– δεν πρέπει να προσπαθεί να το αλλάξει αυτό με την επιρροή που διαθέτει. Κεντρικό σημείο της συμφωνίας που συνήφθη το 1975 στο Ελσίνκι αποτελεί ότι κάθε χώρα αποφασίζει ανεξάρτητα σε ποια κοινότητα θέλει να ανήκει. Παρόλ’ αυτά, πρέπει να καταλάβουμε ότι αυτός ο μεγάλος γείτονας είναι σημαντικός για εμάς στον τομέα της ενέργειας και σε άλλα ζητήματα και γι’ αυτό πρέπει να φροντίσουμε να επεκταθεί η στρατηγική εταιρική σχέση με τη Ρωσία, γιατί εγώ τουλάχιστον θα προτιμούσα να είναι μια τέτοια δημοκρατική Ρωσία με το μέρος μας και όχι με το μέρος του Ιράν.\nBenita Ferrero-Waldner, Μέλος της Επιτροπής. (DE) Κύριε Πρόεδρε, κυρίες και κύριοι, χαίρομαι διότι έχω την ευκαιρία να συζητήσω μαζί σας για την έκθεση του κ. Brok, ακόμα και αν αυτό γίνεται τη νύχτα, την ώρα που θα προτιμούσαμε ίσως να κοιμόμαστε.\nΗ ΚΕΠΠΑ είναι καθοριστικό στοιχείο της εξωτερικής πολιτικής της ΕΕ, στο οποίο συμμετέχει πλήρως η Επιτροπή βάσει των Συνθηκών. Συμμετέχουμε στις συζητήσεις όλων των επιπέδων των σχετικών οργάνων του Συμβουλίου. Είμαστε μόνιμο μέλος της τρόικα. Διαχειριζόμαστε και εκτελούμε τον προϋπολογισμό της ΚΕΠΠΑ. Μέσω του συνόλου των μέτρων του πρώτου πυλώνα, συνεισφέρουμε και ως προς τους στόχους της εξωτερικής πολιτικής της ΕΕ. Για εμάς είναι αποφασιστικής σημασίας να έχει η Ένωση μια απόλυτα εναρμονισμένη εξωτερική πολιτική που θα συμπεριλαμβάνει τόσο την ΚΕΠΠΑ, όσο και τη διάσταση της Κοινότητας και, ως εκ τούτου, τα μέτρα των κρατών μελών. Θέλουμε να είμαστε, τρόπον τινά, κάτι σαν τα γρανάζια μιας καλολαδωμένης μηχανής.\nΕπιτρέψτε μου να αναφερθώ σύντομα σε μερικά από τα θέματα αυτής της πολύ περιεκτικής έκθεσης.\nΌσον αφορά τις πτυχές της συνταγματικής συνθήκης που αφορούν την εξωτερική πολιτική, είμαι και εγώ της γνώμης ότι η εφαρμογή τους θα έκανε την ΚΕΠΠΑ πιο αποτελεσματική, συνεκτική και ορατή. Ωστόσο δεν πρέπει να βγάλουμε από αυτό το συμπέρασμα ότι δεν μπορούν να βελτιωθούν ή ότι δεν βελτιώθηκαν στο μεταξύ τα πράγματα.\nΑυτό που έχει σημασία σε αυτό το πλαίσιο είναι οι εξελίξεις και τα αποτελέσματα επιτόπου και εδώ σημειώθηκαν ουσιαστικές βελτιώσεις. Μόλις πρόσφατα μπορέσαμε να πεισθούμε για το ότι βελτιώθηκε η συνεργασία μεταξύ του Συμβουλίου, των κρατών μελών και της Επιτροπής, για παράδειγμα στον συντονισμό των εκάστοτε ενεργειών και μέτρων μας κατά τις προετοιμασίες μιας λύσης για το καθεστώς του Κοσσυφοπεδίου, στην ενίσχυση των προσπαθειών μας να προωθήσουμε το κράτος δικαίου στο Αφγανιστάν με μέτρα στον τομέα της δικαιοσύνης και της αστυνομίας, όπου η αστυνόμευση εντάσσεται στην αρμοδιότητα του Συμβουλίου και της γραμματείας του, εμείς αναλαμβάνουμε τον τομέα της δικαιοσύνης και η στρατιωτική δράση γίνεται υπό την αιγίδα του ΝΑΤΟ. Άλλα παραδείγματα είναι η υποστήριξη της ειρηνευτικής διαδικασίας στη Μέση Ανατολή με την αποστολή της ΕΕ για την ενίσχυση της προστασίας των συνόρων στη διάβαση Rafah, η προώθηση της μεταρρύθμισης στον τομέα της ασφάλειας στη Λαϊκή Δημοκρατία του Κονγκό, αλλά και η χρηματοδότηση των επιχειρήσεων για τη διατήρηση της ειρήνης στη Σομαλία ή στο Σουδάν με το ειρηνευτικό μέσο για την Αφρική ή την επιχείρηση παρακολούθησης και ελέγχου στο Aceh.\nΌλες αυτές οι δαπανηρές, αλλά πολύ σημαντικές από πολιτική άποψη επιχειρήσεις καθιστούν απαραίτητο να κάνουμε χρήση των απαραίτητων πόρων τόσο από τον προϋπολογισμό της κοινής εξωτερικής πολιτικής και πολιτικής ασφαλείας όσο και από τα κοινοτικά μέσα, συμπεριλαμβανομένου του νέου μέσου σταθερότητας, προκειμένου να επιτύχουμε τους σκοπούς μας. Θα ήθελα να προσθέσω ότι εδώ ιδίως το μέσο σταθερότητας αποδείχθηκε ήδη ένα πολύ ευέλικτο μέσον που μας δίνει τη δυνατότητα ταχείας αντίδρασης σε κρίσεις και δημιουργίας των απαραίτητων ικανοτήτων.\nΒασικά, με τη συνεργασία μας σε καταστάσεις κρίσεων και άλλες προκλήσεις της εξωτερικής πολιτικής ανοίγουμε ήδη τον δρόμο για την εφαρμογή των διατάξεων της συνταγματικής συνθήκης για την εξωτερική πολιτική. Κατ’ αυτόν τον τρόπο, ενισχύουμε και τον ρόλο της ΕΕ στον κόσμο, πράγμα που επιθυμούν οι πολίτες της ΕΕ και σωστά υπογραμμίζεται στην έκθεση.\nΣτην εξωτερική πολιτική της ΕΕ παίζει εντελώς ιδιαίτερο ρόλο και το Ευρωπαϊκό Κοινοβούλιο και γι’ αυτό δίνω μεγάλη σημασία στην τακτική ανταλλαγή απόψεων μαζί σας, σε συνεδριάσεις είτε της Ολομέλειας είτε των επιτροπών. Εδώ θα πρέπει να μην ξεχνάμε ποτέ την κοινή μας πρόκληση που είναι να αυξήσουμε συνολικά την αποτελεσματικότητα της παγκόσμιας επιρροής μας.\nΌπως ορθώς υπογραμμίζει η έκθεση, είναι εξίσου σημαντική και η σωστή χρηματοδότηση της ΚΕΠΠΑ. Γι’ αυτό, οι πόροι αυξάνονται σημαντικά για τη νέα δημοσιονομική περίοδο, ιδίως σε σύγκριση με άλλους τομείς της πολιτικής. Ως προς τον προϋπολογισμό του 2007, όλοι γνωρίζουμε ότι το 2007 θα είναι ένα ιδιαίτερο έτος σε σχέση με τις απαιτήσεις από τη δημοσιονομική πολιτική. Ασφαλώς, οι δύο σημαντικότερες προκλήσεις είναι το Κοσσυφοπέδιο και η ειρηνευτική διαδικασία στη Μέση Ανατολή. Μόλις καταφέρουμε να συμφωνήσουμε για το οριστικό καθεστώς του Κοσσυφοπεδίου και εγκριθεί ψήφισμα του Συμβουλίου Ασφαλείας του ΟΗΕ στη Νέα Υόρκη, θα ξεκινήσει στο Κοσσυφοπέδιο μια μεγάλη, ίσως η μεγαλύτερη πολιτική επιχείρηση της ευρωπαϊκής πολιτικής για την ασφάλεια και την άμυνα, για την προετοιμασία της οποίας εργάζονται ήδη εντατικά η Επιτροπή και το Συμβούλιο. Αναφορικά με την ειρηνευτική διαδικασία στη Μέση Ανατολή πρέπει να εξασφαλίσουμε ότι θα συνεχιστεί η ενίσχυση του παλαιστινιακού πληθυσμού.\nΕάν χρειαστούν πρόσθετοι πόροι για τον προϋπολογισμό της ΚΕΠΠΑ, θα πρέπει να αναζητήσουμε μαζί με το Κοινοβούλιο την κατάλληλη λύση, λαμβάνοντας ασφαλώς υπόψη ότι είναι απαραίτητο να μπορούμε, όταν χρειάζεται, να αντιδράσουμε και σε απρόβλεπτες κρίσεις σε άλλους τομείς της εξωτερικής πολιτικής.\nΘα μπορούσα να αναλύσω τώρα αμέσως τα επιμέρους θέματα, πιστεύω όμως ότι ενεργώ σύμφωνα με την επιθυμία σας αν σταματήσω τώρα για λίγο και απαντήσω ενδεχομένως μετά τη συζήτηση σε κάποιες επιμέρους ερωτήσεις.\nΑντώνης Σαμαράς (PPE-DE), συντάκτης της γνωμοδότησης της Επιτροπής Προϋπολογισμών. – Κύριε Πρόεδρε, ως μέλος της Επιτροπής Προϋπολογισμών εκφράζω την ικανοποίησή μας για το ότι ενισχύεται το κεφάλαιο της Κοινής Εξωτερικής Πολιτικής και Πολιτικής της Ασφάλειας με σχεδόν 1.800 εκατομμύρια ευρώ για την περίοδο 2007-2013, δηλαδή με ένα ποσόν υπερ-τριπλάσιο της προηγούμενης επταετίας.\nBogdan Klich, εξ ονόματος της Ομάδας PPE-DE. – (PL) Κύριε Πρόεδρε, η έκθεση του κ. Brok αφορά το έτος 2005, αλλά προφανώς είμαστε σήμερα εδώ για να συζητήσουμε το μέλλον της Κοινής Εξωτερικής Πολιτικής και Πολιτικής Ασφάλειας. Τι μορφή θα λάβει;\nΑσφαλώς, για να γίνει η Ευρωπαϊκή Ένωση ενεργός δύναμη για τη διεθνή ειρήνη, τη σταθεροποίηση και την ασφάλεια, πρέπει να έχει στη διάθεσή της τα απαραίτητα μέσα, με τη μορφή των κατάλληλων πολιτικών και κοινωνικών θεσμών. Αυτά τα μέσα υπόκεινται πάντα στην πολιτική βούληση των κρατών μελών ή στην έλλειψη αυτής της βούλησης. Το αν θα έχουμε ή όχι περισσότερη Ευρώπη τώρα και στο μέλλον θα εξαρτηθεί από τη βούληση των πολιτικών ηγετών της Ευρώπης. Ομοίως, η κοινή εξωτερική πολιτική και πολιτική ασφάλειας υπόκειται στη βούληση των ηγετών μας. Ποιες είναι, λοιπόν, οι προκλήσεις που αντιμετωπίζουν οι ηγέτες μας στο πλαίσιο της ΚΕΠΠΑ και της ΕΠΑΑ;\nΠρώτον, ανεξάρτητα από το τελικό αποτέλεσμα της μεταρρύθμισης των συνθηκών, πιστεύω ότι η εξέταση των διατάξεων της Συνταγματικής Συνθήκης που αφορούν άμεσα ή έμμεσα την ΚΕΠΠΑ πρέπει να ξεκινήσει ως μέρος της μεταρρυθμιστικής διαδικασίας. Η Ευρωπαϊκή Ένωση πρέπει συνεπώς να αποκτήσει μια νομική προσωπικότητα και να απαλλαγεί από τη διάρθρωσή της που βασίζεται σε πυλώνες. Πρέπει να δημιουργηθεί μια νέα προσωπικότητα, ο λεγόμενος Ευρωπαίος Υπουργός Εξωτερικών, και πρέπει να συγκροτηθεί μια Ευρωπαϊκή Υπηρεσία Εξωτερικής Δράσης.\nΗ γενική αρχή της ομοφωνίας στον τομέα της ΚΕΠΠΑ πρέπει να διατηρηθεί, επεκτείνοντας ταυτόχρονα το πεδίο εφαρμογής της ειδικής πλειοψηφίας.\nΕίναι πολύ σημαντικό να εισαχθεί μια ρήτρα αλληλεγγύης η οποία θα ισχύει στην περίπτωση τρομοκρατικής απειλής ή ενέργειας και να διατηρηθεί η αρχή της αμοιβαίας συνδρομής σε περιπτώσεις ένοπλης επίθεσης στην επικράτεια ενός από τα κράτη μέλη (η αρχή που προβλέπεται στο άρθρο 1, παράγραφος 41, της Συνταγματικής Συνθήκης).\nΕπιπροσθέτως, είναι βασικό να παραμείνει η διαρθρωτική συνεργασία στο πεδίο δράσης των αποστολών και ταυτόχρονα να απαλλαγεί από την αποκλειστική φύση τους. Πρέπει επίσης να συμπεριληφθεί στη Συνθήκη ένας ευρύτερος κατάλογος των αποστολών του Petersberg. Ο Ευρωπαϊκός Οργανισμός Άμυνας πρέπει να ενισχυθεί με μια συνθήκη.\nΔεύτερον, η αποτελεσματικότητα των ειρηνευτικών αποστολών πρέπει να διασφαλιστεί. Δεν αναφέρομαι μόνο στις τρέχουσες αποστολές στη Βοσνία και στον Λίβανο αλλά και στην επερχόμενη αποστολή στο Κοσσυφοπέδιο.\nΤέλος, πρέπει να συμπεριληφθεί μια ενεργειακή ρήτρα αλληλεγγύης στη νέα Συνθήκη. Αυτή θα ήταν η κατάλληλη απάντηση στις απειλές στην ενεργειακή ασφάλεια που έχουν μεγαλύτερη επίπτωση στους πολίτες από ποτέ.\nHelmut Kuhne, εξ ονόματος της Ομάδας PSE. – (DE) Κύριε Πρόεδρε, εμείς οι σοσιαλδημοκράτες υποστηρίζουμε την έκθεση του κ. Brok μολονότι έχουμε διαφορετική άποψη για ορισμένα σημεία που αφορούν συγκεκριμένα πολιτικά μέτρα. Για παράδειγμα, εμείς είμαστε της γνώμης ότι θα έπρεπε να πούμε πως υπάρχουν σε ορισμένα κράτη μέλη της ΕΕ ανησυχίες και φόβοι μήπως η προγραμματισμένη εγκατάσταση του αμερικανικού αντιπυραυλικού συστήματος οδηγήσει σε έναν νέο γύρο εξοπλισμών. Ως σοσιαλδημοκράτες, διαπιστώνουμε άλλωστε με χαρά ότι μερικές από τις ερωτήσεις που έχουμε γι’ αυτό το σύστημα τέθηκαν στο μεταξύ και στη βουλή των αντιπροσώπων του αμερικανικού κογκρέσου.\nΓιατί όμως υποστηρίζουμε την έκθεσή σας; Διότι έτυχε μεγάλης πλειοψηφίας στην επιτροπή και παρουσιάζεται σε μια πολύ συγκεκριμένη κατάσταση, δηλαδή στην τελική ευθεία για τη δημιουργία μιας νέας συνταγματικής βάσης για την ΕΕ και για την ΚΕΠΠΑ. Εμείς οι σοσιαλδημοκράτες θέλουμε την πρόοδο αυτή. Ελπίζω να με συγχωρήσετε που θα πω ξεκάθαρα ότι ενδεχομένως εμείς θα υποστηρίξουμε αύριο πιο αποφασιστικά την έκθεση από κάποια στοιχεία της δικής σας Ομάδας.\nΣε αυτό το πλαίσιο θα πρέπει και να πούμε ποιο είναι το προκείμενο, το οποίο αναφέρατε δικαιολογημένα και θα ήθελα και εγώ να το υπογραμμίσω και πάλι. Κάποια μέρα αυτό δεν θα επηρεάζει πια εμάς που καθόμαστε τώρα εδώ, μπορεί όμως να επηρεάσει τα εγγόνια μας, που κάποτε θα διαβάζουν στα βιβλία της ιστορίας πως το 2007 οι Ευρωπαίοι είχαν γι’ άλλη μια φορά την ευκαιρία να συμμετάσχουν στη διαμόρφωση της μοίρας του κόσμου, αλλά την έχασαν και στη συνέχεια, η παγκόσμια επιρροή μοιράστηκε ανάμεσα στις ΗΠΑ και στην Κίνα.\nΓια να μην συμβεί αυτό, είναι ανάγκη το Σώμα να υποστηρίξει στη συγκεκριμένη κατάσταση που βρισκόμαστε την παρούσα έκθεση και τα μέτρα που περιλαμβάνει, πολλά από τα οποία ανέφερε ο κ. Klich. Συμφωνώ με την περιγραφή που έκανε. Αυτή θα πρέπει να είναι αύριο και η κοινή θέση της μεγάλης πλειοψηφίας του Σώματος.\nCem Özdemir, εξ ονόματος της Ομάδας Verts/ALE. – (DE) Κύριε Πρόεδρε, κυρία Επίτροπε, κυρίες και κύριοι, προφανώς θα απορήσετε για το ότι και η Ομάδα μου, η Ομάδα των Πρασίνων/Ευρωπαϊκή Ελεύθερη Συμμαχία, όχι μόνο επιδοκιμάζει, αλλά υποστηρίζει απερίφραστα την έκθεση Brok. Διαπίστωσα με ενδιαφέρον το νεοανακαλυφθέν πάθος του κ. Brok για την «ήπια δύναμη» και αυτό δεν μπορώ παρά να το επικροτήσω και περιμένω ήδη με ανυπομονησία να δω κατά πόσον θα το εφαρμόσει στην πολιτική της Ευρωπαϊκής Ένωσης για τη διεύρυνση αναφορικά με τα δυτικά Βαλκάνια, αλλά και την Τουρκία. Δεν θέλω να εμβαθύνω τώρα σε αυτό. Αυτό που ασφαλώς δεν μπορεί να συνεχιστεί, είναι ο τρόπος με τον οποίο αντιμετωπίζει το Συμβούλιο το Ευρωπαϊκό Κοινοβούλιο στους τομείς της ΚΕΠΠΑ και της ΕΠΑΑ. Μας ενημερώνει κάποια στιγμή εκ των υστέρων, ανάλογα με τη διάθεσή του και με την εκτίμηση που έχει για την κατάσταση. Αυτό επικρίνεται δικαίως και πρέπει να αλλάξει. Πρέπει επίσης να πούμε, όμως, ότι αυτό που ονομαζόταν μέχρι τώρα κοινή εξωτερική πολιτική και πολιτική ασφαλείας συχνά δεν αξίζει την ονομασία αυτή.\nΘα προσπαθήσω να το δείξω αυτό χρησιμοποιώντας ως παράδειγμα το Κοσσυφοπέδιο. Τα κράτη μέλη της ΕΕ έστειλαν τα περασμένα χρόνια πολλούς στρατιώτες, βοηθούς και χρήματα στις περιοχές της κρίσης και τώρα προγραμματίζουν μεγάλης κλίμακας συμμετοχή στην αστυνόμευση, καθώς και μεγάλη πολιτική παρουσία. Εξετάζοντας την ποιότητα, αλλά και την ποσότητα των κοινών μας παροχών, θα μπορούσε κανείς να πιστέψει ότι η ΕΕ ασκεί μια σαφή, ενιαία και κοινή πολιτική για το Κοσσυφοπέδιο. Ωστόσο, όπως όλοι γνωρίζουμε, η πραγματικότητα είναι διαφορετική, μολονότι το θέμα εξετάστηκε ήδη στο Συμβούλιο Ασφαλείας του ΟΗΕ. Και εδώ τίθεται το ερώτημα αν πρέπει και πάλι να περιμένουμε να επέμβουν οι Αμερικανοί ή αν είμαστε σε θέση να λύσουμε εμείς οι ίδιοι το πρόβλημα.\nTobias Pflüger, εξ ονόματος της Ομάδας GUE/NGL. – (DE) Κύριε Πρόεδρε, σήμερα θα ήθελα να αρχίσω μια φορά από τα σημεία επί των οποίων συμφωνούμε. Η ώρα που συζητάμε είναι εντελώς απαράδεκτη. Το θέμα είναι πολύ σημαντικό για κάτι τέτοιο, και όπως εκφράζεται με εκπληκτική σαφήνεια στην έκθεση, στα σημεία 41, 42 και 43, αλλά και σε πολλά άλλα, δεν υπάρχει πραγματικός κοινοβουλευτικός έλεγχος της στρατιωτικής πολιτικής της Ευρωπαϊκής Ένωσης.\nΤο Συμβούλιο θα πρέπει επιτέλους να καταλάβει ότι το Ευρωπαϊκό Κοινοβούλιο συμφωνεί πραγματικά ως προς το εξής σημείο: θέλουμε κοινοβουλευτικό έλεγχο και θέλουμε να συμμετέχει το Ευρωπαϊκό Κοινοβούλιο και σε αποφάσεις του τομέα της στρατιωτικής πολιτικής.\nΩστόσο, για να μην παραφορτώσω την έκθεση με σάλτσα συναίνεσης, θα αναφέρω τώρα τα σημεία όπου δεν συμφωνούμε. Το κεντρικό σημείο είναι πραγματικά αυτό που ανέφερε προ ολίγου ο κ. Brok, συγκεκριμένα η συνταγματική συνθήκη. Όπως ήδη είπε η Επίτροπος, η συνταγματική συνθήκη θα φέρει πραγματικά ουσιαστικές «προόδους» στον τομέα της στρατιωτικής πολιτικής. Αυτός ακριβώς είναι ένας από τους λόγους για τους οποίους απορρίπτουμε αυτή τη συνταγματική συνθήκη. Ελπίζουμε ότι στην βασική συνθήκη που προβλέπεται τώρα δεν θα υπάρχουν πια ακριβώς τέτοια σημεία σαν το άρθρο I-41, παράγραφος 3. Ως προς αυτό, εγώ δεν είμαι και τόσο αισιόδοξος. Μάλλον φαίνεται ότι στην πράξη, η συνθήκη θα είναι η ίδια, αλλά δεν θα ονομάζεται πια συνταγματική συνθήκη, παρά θα εγκριθεί υπό άλλη μορφή από τις διάφορες κυβερνήσεις.\nΘέλω τώρα να σχολιάσω ορισμένα σημεία της έκθεσης. Διατυπώνεται με μεγάλη σαφήνεια ότι κεντρική σημασία έχει η διαρθρωτική συνεργασία. Πραγματικά, έτσι είναι αν θέλει κανείς μια ΕΕ που θα είναι στρατιωτική δύναμη. Εμείς δεν το θέλουμε αυτό, επομένως δεν θέλουμε και αυτήν τη διαρθρωτική συνεργασία. Επίσης, γίνεται πολύ σαφής αναφορά στον μηχανισμό Αθηνά με τον οποίο χρηματοδοτούνται με παραπλανητικούς τρόπους οι στρατιωτικές επεμβάσεις της ΕΕ. Για παράδειγμα, στρατιωτικές επεμβάσεις χρηματοδοτούνται και μέσω των επονομαζομένων «επιστροφών» από το Ευρωπαϊκό Ταμείο Ανάπτυξης. Αυτό το θεωρούμε σκάνδαλο. Είναι πραγματικά ανάγκη να σταματήσουν αυτά τα τεχνάσματα και να μη γίνει η ΕΕ στρατιωτική δύναμη.\nGerard Batten, εξ ονόματος της Ομάδας IND/DEM. – (EN) Κύριε Πρόεδρε, αυτή η έκθεση απευθύνει έκκληση για έναν υπουργό εξωτερικών της ΕΕ, μια κοινή εξωτερική πολιτική, μια κοινή έδρα της ΕΕ στο Συμβούλιο Ασφαλείας του ΟΗΕ και πολύ περισσότερα και, φυσικά, για την προβλέψιμη πλήρη επικύρωση του απορριφθέντος ευρωπαϊκού Συντάγματος προκειμένου να γίνουν όλα δυνατά. Τα μέρη που με διασκέδασαν περισσότερο ήταν αυτά που απηύθυναν έκκληση για μια εξωτερική πολιτική η οποία θα αποφασίζεται με ψηφοφορία με ειδική πλειοψηφία και για εθνικές υπηρεσίες ασφάλειας που θα υπόκεινται στον δημοκρατικό έλεγχο του Ευρωπαϊκού Κοινοβουλίου.\nΗ δικαιολογία για όλα αυτά είναι ότι αυτό θέλουν οι πολίτες της Ευρώπης από την Ευρωπαϊκή Ένωση. Δεν ξέρω με ποιους μίλησε ο κ. Brok, αλλά σίγουρα δεν ήταν Βρετανοί. Η ιδέα ότι θα θέλουν να παραδώσουν τον έλεγχο της εξωτερικής πολιτικής τους, των υπηρεσιών άμυνας και ασφάλειας στην Ευρωπαϊκή Ένωση είναι για γέλια. Το τρομακτικό είναι ότι ο κ. Brok μιλάει σοβαρά.\nLibor Rouček (PSE). – (CS) Κυρίες και κύριοι, στην αρχή του 21ου αιώνα, οι ευρωπαϊκές χώρες αντιμετωπίζουν μια ολόκληρη σειρά νέων προκλήσεων. Σε αυτές περιλαμβάνονται η παγκοσμιοποίηση, η διεθνής τρομοκρατία, ο έλεγχος των εξοπλισμών και ο αφοπλισμός, η μη διάδοση των όπλων μαζικής καταστροφής, η ανεξέλεγκτη μετανάστευση, η ενεργειακή εξάρτηση και η ασφάλεια του ενεργειακού εφοδιασμού, η αλλαγή του κλίματος, η πρόληψη της εξάπλωσης της φτώχειας στον κόσμο και πολλές άλλες. Όλα αυτά είναι προβλήματα και ζητήματα που επηρεάζουν όλες τις ευρωπαϊκές χώρες ανεξαρτήτως του μεγέθους ή της γεωγραφικής θέσης τους. Είναι όλα προκλήσεις, προβλήματα και ζητήματα που καμία ευρωπαϊκή χώρα, ακόμα και η μεγαλύτερη, δεν μπορεί να λύσει ή να επιλύσει μόνη της.\nΧρειαζόμαστε λοιπόν μια κοινή εξωτερική πολιτική και πολιτική ασφάλειας και πρέπει να την ενισχύσουμε, τουλάχιστον στον βαθμό που προτείνεται στη Συνταγματική Συνθήκη. Πάνω απ’ όλα, πρέπει να δημιουργήσουμε τη θέση του ευρωπαίου υπουργού εξωτερικών, ο οποίος θα είναι Επίτροπος και θα ασκεί την προεδρία της Επιτροπής Εξωτερικών Υποθέσεων. Με αυτόν τον τρόπο, η Ένωση θα μπορεί να μιλά με μία φωνή. Μεταξύ πολλών προτάσεων που περιλαμβάνονται στο σχέδιο Συνταγματικής Συνθήκης της ΕΕ είναι η ανάγκη να δημιουργηθεί πραγματική ευρωπαϊκή εξωτερική δράση, η ανάγκη να ενισχυθεί η διαρθρωτική συνεργασία και η ανάγκη για παροχή βοήθειας, που είναι όλες απαραίτητες.\nΕξίσου σημαντικό είναι το γεγονός ότι η διαδικασία για το σύνταγμα πρέπει να έχει ολοκληρωθεί μέχρι το 2008. Πιστεύω ότι αυτό είναι σημαντικό, όχι μόνο ως προς την περαιτέρω διεύρυνση, η οποία σε αυτή την περίπτωση αφορά την Κροατία, αλλά και, όπως είπαν οι προηγούμενοι ομιλητές, από την άποψη της επίτευξης μιας όσο το δυνατόν πιο αποτελεσματικής κοινής εξωτερικής πολιτικής και πολιτικής ασφάλειας και άμυνας. Εκτιμώ ότι, χωρίς αυτήν, η Ευρώπη θα έχει πολιτικά –και με τον καιρό και οικονομικά– δυσκολίες να αναπτυχθεί.\nNils Lundgren (IND/DEM). – (SV) Ο κ. Brok κηρύττει τη σημασία του να έχει η ΕΕ έναν υπουργό εξωτερικών και τους δικούς της πρεσβευτές σε όλο τον κόσμο. Παρατηρεί ότι μόνο 18 χώρες επικύρωσαν μέχρι στιγμής τη Συνταγματική Συνθήκη και ότι «πρέπει να συνεχιστεί η πορεία προς την πλήρη επικύρωση». Μελετήστε αυτή τη διατύπωση προσεκτικά: «πρέπει να συνεχιστεί η πορεία προς την πλήρη επικύρωση». Αυτό σημαίνει ότι η βούληση των πολιτών σε δύο από τα ιδρυτικά κράτη μέλη της ΕΕ δεν είναι αποδεκτή. Έτσι γίνονται τα πράγματα εδώ στο Στρασβούργο και στις Βρυξέλλες. Όπως πάντα, ακούγεται πάλι το ίδιο σύνθημα ότι η Ευρώπη πρέπει να μπορεί να μιλά με μία φωνή. Αυτό σημαίνει ότι 27 φωνές πρέπει να σιωπήσουν. Τι θα λέει, τότε, η φωνή που θα μείνει; Επιτρέψτε μου να δώσω ένα παράδειγμα. Η εισβολή στο Ιράκ υποστηρίχθηκε από μια συμμαχία προθύμων που περιλάμβανε το Ηνωμένο Βασίλειο, την Ιταλία, την Ισπανία, την Πολωνία, τις Κάτω Χώρες, τη Δανία και άλλες χώρες. Μια ΕΕ με μία φωνή θα είχε εγκρίνει πιθανώς την εισβολή και οι γερμανοί στρατιώτες θα υποχρεώνονταν να πάνε στον πόλεμο, παρά τη ρητή βούληση του γερμανικού κοινοβουλίου. Σκεφτείτε το αυτό και ξανασκεφτείτε το. Το να μιλά η ΕΕ με μία φωνή συνεπάγεται υποχρεωτικά έναν λαό με μία ενιαία ταυτότητα, αλλά εμείς οι Ευρωπαίοι έχουμε διαφορετικές ταυτότητες.\nMarianne Mikko (PSE). – (ET) Κυρίες και κύριοι, η τριπλάσια αύξηση στον προϋπολογισμό για την κοινή εξωτερική πολιτική και πολιτική ασφάλειας αποτελεί ένα βήμα μπροστά. Εντούτοις, τα σχεδόν 2 δισ. ευρώ που κατανεμήθηκαν για τα προσεχή επτά έτη δεν επαρκούν ούτε καν για να καλυφθούν οι πιο επείγουσες ανάγκες.\nΗ κατάσταση στην οποία η επιρροή της Ευρωπαϊκής Ένωσης στις διεθνείς σχέσεις είναι σαφώς κατώτερη από αυτή ορισμένων κρατών μελών είναι αφόρητη. Η επιπόλαιη κατηγοριοποίηση θεμάτων που είναι σημαντικά για τα κράτη μέλη ως διμερή θέματα καταφέρνει ένα καίριο πλήγμα στην αξιοπιστία της εξωτερικής πολιτικής της Ευρωπαϊκής Ένωσης. Ταυτόχρονα, αποδυναμωνόμαστε επιτρέποντας στο δόγμα της Ρωσίας για το «κοντινό εξωτερικό» να κλείσει την πόρτα σε δυνητικά μελλοντικά κράτη μέλη.\nΘα ήταν επωφελές τόσο για εμάς όσο και για τους εταίρους μας να μιλάμε με μία φωνή στον κόσμο και με τον κόσμο. Πρέπει να είναι μια φωνή κοινού συμφέροντος, όχι μια φωνή διευκόλυνσης για τις μεγάλες δυνάμεις. Η μείωση της επιρροής των Ηνωμένων Πολιτειών, οι αχαλίνωτες φιλοδοξίες της Ρωσίας και οι νέες γραμμές ισχύος στην παγκόσμια οικονομία μάς υποχρεώνουν να δείξουμε και να εφαρμόσουμε το δυναμικό της Ευρωπαϊκής Ένωσης. Υποστηρίζω επίσης την έκκληση του εισηγητή για τον διορισμό περισσότερων γυναικών σε ηγετικές θέσεις.\nHélène Goudin (IND/DEM). – (SV) Θέλω απλώς να αναφερθώ στο θέμα της υπέρβασης του χρόνου ομιλίας. Όλοι οι ομιλητές πρέπει να αντιμετωπίζονται με τον ίδιο τρόπο. Αν επιτρέπεται σε όλους τους άλλους να εκφράζουν την άποψή τους, θα έπρεπε να επιτρέπεται και στον συνάδελφο βουλευτή εδώ στα αριστερά μου, έστω και αν δεν έχει την ίδια άποψη με τον Πρόεδρο.\nJamila Madeira (PSE). – (PT) Θέλω να συγχαρώ θερμά τον κ. Brok για την διαύγεια με την οποία έθεσε αυτά τα θέματα στο Σώμα και για την πολιτική του προσέγγιση. Ως πιστός φεντεραλιστής και αφοσιωμένος υποστηρικτής του Συντάγματος, δεν δίστασε μπροστά στα δύσκολα ζητήματα και περιέγραψε τις ευθύνες της ΕΕ στον σημερινό κόσμο.\nΘα ήθελα, ωστόσο, να αναφέρω ένα σημείο σε αυτή την έκθεση που σχετίζεται άμεσα με τη σύγκρουση στη Μέση Ανατολή και με την παθητικότητα της ΕΕ μπροστά στην καταστροφική κατάσταση – μια παθητικότητα που βγήκε από τη συζήτηση σήμερα το απόγευμα για την κατάσταση στην Παλαιστίνη. Φέτος, η ΕΕ πρέπει να εστιάσει στην κατάσταση στην Παλαιστίνη. Συνεπώς, διαφωνώ με τη θέση της ΕΕ. Η καρδιά των παγκόσμιων προβλημάτων και της αστάθειας είναι γνωστό ότι βρίσκεται στη Μέση Ανατολή. Από όλες τις ευθύνες της ως προς την εξωτερική πολιτική, η ΕΕ πρέπει να δώσει πρώτη προτεραιότητα στην αντιμετώπιση αυτών των προκλήσεων αν θέλουμε να ζούμε πιο ειρηνικά, σε μια κοινωνία που χαρακτηρίζεται από δημοκρατία και ειρήνη.\nΌσον αφορά τη σύγκρουση Ισραηλινών-Παλαιστινίων, η διεθνής κοινότητα, και όλοι εμείς, πρέπει να υποστηρίξουμε τη λύση δύο κρατών που ζουν το ένα δίπλα στο άλλο στην περιοχή εντός των συνόρων που καθορίστηκαν το 1967.\nBenita Ferrero-Waldner, Μέλος της Επιτροπής. (EN) Κύριε Πρόεδρε, επιτρέψτε μου να αρχίσω ευχαριστώντας τον εισηγητή, κ. Brok, γι’ αυτή τη σημαντική έκθεση. Έρχεται σε μια πολύ κρίσιμη στιγμή, ενώ η γερμανική Προεδρία προσπαθεί να αναβιώσει τη Συνταγματική Συνθήκη, ίσως χωρίς τον τίτλο της. Το σημαντικό στοιχείο είναι η μεγαλύτερη αποτελεσματικότητα.\nΠώς μπορεί να επιτευχθεί μεγαλύτερη αποτελεσματικότητα στο μέλλον; Όχι μόνο μέσω των θεσμικών οργάνων αλλά και μέσω της πολιτικής βούλησης των κρατών μελών. Μόνο αν υπάρχει ομοφωνία στον τρόπο ψηφοφορίας μας θα υπάρχει πιθανότητα για μια αποτελεσματική κοινή εξωτερική πολιτική και πολιτική ασφάλειας. Συνεπώς, πρέπει να προχωρήσουμε με περισσότερες ψηφοφορίες με ειδική πλειοψηφία επί της κοινής εξωτερικής πολιτικής. Αυτό είναι ιδιαίτερα πολύπλοκο, αλλά θα κάνει πραγματικά τη διαφορά.\nΘα ήθελα να ευχαριστήσω τον εισηγητή, ειδικά όσον αφορά τις παρατηρήσεις του σχετικά με τις αντιπροσωπείες. Άρχισα να συνεργάζομαι πολύ στενά με τους ανθρώπους μας για περισσότερη κατάρτιση, καλύτερη πολιτική αναφορά, δημόσια διπλωματία και προγράμματα ανταλλαγών μεταξύ των κρατών μελών, του Συμβουλίου, της Γραμματείας του Συμβουλίου και ημών, προκειμένου να επιτευχθεί –μέσω της όσμωσης, όπως λέω πάντα– μια καλύτερη αμοιβαία κατανόηση και να προετοιμαστεί μια συνεκτική προσέγγιση στο μέλλον.\nΕπιτρέψτε μου να κάνω δύο περαιτέρω παρατηρήσεις, τη μία σχετικά με το Κοσσυφοπέδιο. Το Κοσσυφοπέδιο αποτελεί πράγματι ένα ευρωπαϊκό πρόβλημα, το οποίο χρειάζεται μια ευρωπαϊκή λύση με τη συμφωνία της διεθνούς κοινότητας. Η Ευρωπαϊκή Ένωση θα αναλάβει την ευθύνη για το Κοσσυφοπέδιο μετά το καθεστώς. Πώς μπορούμε να το επιτύχουμε αυτό; Πιστεύω ότι αυτό μπορεί να γίνει με τη συγκρότηση ενός διεθνούς πολιτικού γραφείου, με την εδραίωση μιας πολύ σημαντικής αποστολής κράτους δικαίου και με τη συνέχιση της ανάπτυξης ικανοτήτων σε μεγάλη κλίμακα, σύμφωνα, ελπίζω, με ένα ψήφισμα του Συμβουλίου Ασφαλείας.\nΘέλω να πω ότι σήμερα διεξαγάγαμε ήδη μια μακρά συζήτηση για τη Μέση Ανατολή. Ξέρουμε πόσο δύσκολη είναι η κατάσταση, αλλά πιστεύω ότι η Ευρωπαϊκή Ένωση διαδραμάτισε αρκετά σημαντικό ρόλο και θέλει να συνεχίσει να διαδραματίζει σημαντικό ρόλο, ειδικά σε συνδυασμό με άλλα μέλη του Κουαρτέτου. Ακόμα και αν η κατάσταση φαίνεται να είναι σήμερα κάπως δυσοίωνη, ελπίζουμε ότι μπορούμε ακόμα να φέρουμε κοντά τις δύο πλευρές για μια θετική προσέγγιση στο μέλλον.\nΘα ήθελα να αναφέρω ότι η Μαύρη Θάλασσα είναι μία από αυτές τις νέες περιοχές όπου εστιάσαμε τις προσπάθειές μας στο πλαίσιο της πολιτικής γειτονίας μας, διότι πιστεύουμε ότι πρόκειται για μια νέα περιοχή με νέα κράτη μέλη, όπως η Ρουμανία και η Βουλγαρία, την οποία προσεγγίσαμε και θέλουμε να εργαστούμε μαζί με την Τουρκία και τη Ρωσία σε αυτή την περιοχή, στην προσπάθεια να αντιμετωπιστούν πολλά από τα σημαντικά θέματα.\nΤέλος, όσον αφορά τις επαφές μεταξύ του Συμβουλίου και του Ευρωπαϊκού Κοινοβουλίου, υπάρχει τώρα μια διοργανική συμφωνία, υπάρχει περισσότερη επαφή μεταξύ του Συμβουλίου και του Κοινοβουλίου για τα θέματα της ΚΕΠΠΑ και νομίζω ότι ο ειδικός αντιπρόσωπος του Γενικού Γραμματέα, κ. Matthiessen, ο οποίος παρίσταται σήμερα εδώ, θα το αναφέρει επίσης αυτό.\nΗ ψηφοφορία θα διεξαχθεί την Τετάρτη 23 Μαΐου.\nGlyn Ford (PSE), (γραπτώς). – (EN) Αυτή η έκθεση του κ. Brok αποτελεί ένα σημαντικό βήμα προόδου στην ευρωπαϊκή εξωτερική πολιτική και πολιτική ασφαλείας. Με τη διαδοχική ανάπτυξη μιας Ευρωπαϊκής Βιομηχανικής Ένωσης, Κοινωνικής Ένωσης –στο πλαίσιο του ευρωπαϊκού κοινωνικού μοντέλου– Οικονομικής και Νομισματικής Ένωσης και με την υιοθέτηση του ενιαίου νομίσματος, η Ευρώπη είναι τώρα έτοιμη και πρέπει να κινηθεί για την ανάπτυξη και την προώθηση μιας ενωμένης στάσης στα θέματα της εξωτερικής πολιτικής.\nΑυτό αρχίζει να συμβαίνει. Η Ευρώπη υιοθέτησε μια διακριτική στάση σχετικά με τη σύγκρουση Ισραήλ-Παλαιστίνης, με το Ιράν και τη Χερσόνησο της Κορέας, όλα κατά τη γνώμη μου με την αφοσίωσή της στον διάλογο και στην κριτική συμμετοχή που είναι πολύ καταλληλότερη από ό,τι η μη ισορροπημένη, μονόπλευρη προσέγγιση αντιπαράθεσης της διοίκησης Μπους.\nΗ πρώτη μας προσπάθεια ΚΕΠΠΑ στην Ασία σημείωσε μεγάλη επιτυχία με την επίβλεψη της ειρηνευτική συμφωνία που συνήφθη στην Aceh με τη μεσολάβηση της ΕΕ από την αποστολή επιτήρησης EΕ-ASEAN της Aceh, η οποία επιτήρησε τον παροπλισμό των όπλων, την επανεγκατάσταση των μαχητών –και στις δύο πλευρές– και την απομάκρυνση των μη οργανικών στρατευμάτων. Όλα αυτά οδήγησαν στις ιστορικές εκλογές του περασμένου Δεκεμβρίου που είχαν ως αποτέλεσμα την εκλογή του πρώην μαχητή του GAM και αιχμαλώτου της κυβέρνησης στην Ινδονησία στη Banda Aceh ως Κυβερνήτη. Θα συνεχίσουμε να ενισχύουμε και να βοηθάμε αυτή την ειρηνευτική διαδικασία να εδραιώσει την επιτυχία της.\nΤώρα είναι καιρός να εκφραστεί η Ευρώπη εντονότερα στη Χερσόνησο της Κορέας. (...)\n(Η γραπτή δήλωση συντομεύτηκε κατ’ εφαρμογή του άρθρου 142, παράγραφος 7, του Κανονισμού)\nAlexander Stubb (PPE-DE), γραπτώς. – (EN) Κύριοι συνάδελφοι, θέλω να ευχαριστήσω τον συνάδελφό μου και φίλο, Elmar Brok, για την εξαιρετική έκθεσή του σχετικά με την ΚΕΠΠΑ. Θέλω ειδικά να επισημάνω τρία σημεία.\nΠρώτον, η έκθεση εκφράζει την ανάγκη για μια κοινή προσέγγιση στα θέματα εξωτερικής πολιτικής την εποχή της παγκοσμιοποίησης. Η έκθεση αναφέρει την αλλαγή του κλίματος, την ενεργειακή εξάρτηση, τα υπό διάλυση κράτη και τη διεθνή τρομοκρατία, για να αναφέρω μόνο λίγα παραδείγματα.\nΔεύτερον, η έκθεση τονίζει ότι η Συνταγματική Συνθήκη παρέχει τις απαραίτητες θεσμικές καινοτομίες, για παράδειγμα τον υπουργό εξωτερικών διττής αρμοδιότητας, για τον συντονισμό της αμοιβαίας εξωτερικής πολιτικής πιο αποτελεσματικά.\nΤρίτον, η αποτελεσματική πολιτική χρειάζεται πόρους. Η έκθεση θεωρεί «το συνολικό ποσό των 1 740 εκατομμυρίων ευρώ που θα διατεθεί στην ΚΕΠΠΑ την περίοδο 2007-2013 ανεπαρκές για την επίτευξη των φιλοδοξιών της Ένωσης ως παγκόσμιου παράγοντα». Συμφωνώ.\nΘέλω, ως εκ τούτου, να εκφράσω την υποστήριξή μου γι’ αυτή την έκθεση.


Τι είναι το Bit και τι οι Πύλες; - Σελίδα 2\nEditorial: CPU και CPU Overclocking σε βάθος - Τι είναι το Bit και τι οι Πύλες;\nΣελίδα 2 από 7: Τι είναι το Bit και τι οι Πύλες;\nΌπως είπαμε στην αρχή, ο υπολογιστής μας λειτουργεί χάρη στο ηλεκτρικό ρεύμα που διαπερνά τους αγωγούς που συνδέουν τα εκάστοτε υποσυστήματα και τις συσκευές. Το ηλεκτρικό ρεύμα θα πρέπει να μεταφραστεί αργότερα σε κάτι που μπορούμε να «διαβάσουμε», σε κάτι που μπορούμε να δώσουμε ένα όνομα, έναν λόγο ύπαρξης. Ύστερα, ο υπολογιστής θα πρέπει να ξαναμεταφράσει αυτό το κάτι ούτως ώστε να το καταλάβουμε εμείς, ως τελικοί χρήστες αυτού του μηχανήματος. Αυτό που στην ουσία «κυκλοφορεί» στο εσωτερικό του υπολογιστή είναι bit. Στο εσωτερικό ακόμα και αυτή τη στιγμή που μιλάμε, υπάρχουν στο εσωτερικό δισεκατομμύρια bit που «περιφέρονται» και που αποτελούν την πληροφορία που μπορεί να διαβάσει ένας υπολογιστής και κατ’ επέκταση ο τελικός χρήστης. Το bit μπορεί να παρομοιαστεί με το ηλεκτρικό ρεύμα ή με μια λάμπα. Είναι παρών στον χώρο και στον χρόνο, δε μπορούμε να το δούμε, όμως μπορούμε να καταλάβουμε ότι υπάρχει από το αποτέλεσμα που έχουμε μπροστά μας. Όπως όταν ανοίγουμε τον διακόπτη και βλέπουμε το φως να λάμπει, έτσι γνωρίζουμε πως υπάρχει ένα bit που ταξιδεύει προς τη λάμπα, κάνοντάς τη να φωτίσει το δωμάτιο που είμαστε. Όταν έχουμε τον διακόπτη κλειστό, δηλαδή δεν αφήνουμε το ρεύμα ή στο εν λόγω άρθρο το bit να περάσει, τότε το bit μας είναι στη κατάσταση off. Όταν ανοίξουμε τον διακόπτη (κλείνω το κύκλωμα) αφήνουμε ένα bit να περάσει από αυτόν κάτι που έχει ως αποτέλεσμα να ανάψει τη λάμπα. Αυτή είναι η κατάσταση on που παίρνει το bit. Ήδη έχετε αντιληφθεί πως το bit έχει μόλις δύο καταστάσεις, on και off, ή 0 και 1 και δε μπορεί να έχει παραπάνω. Το αποτέλεσμα όσων βλέπετε στην οθόνη, είναι ο συνδυασμός τέτοιων αριθμών, οι οποίοι εναλλάσσονται με ασύλληπτη ταχύτητα. Οι φωτογραφίες τα βίντεο και όλα τα δεδομένα μας αναπαριστώνται στην ουσία με δεκάδες εκατομμύρια bit. Ο υπολογιστής για να δημιουργήσει αυτές τις πληροφορίες εφοδιάζεται με εκατομμύρια διακόπτες οι οποίοι άλλοτε επιτρέπουν το bit να περάσει (που στην ουσία επιτρέπουν τον ηλεκτρισμό να περάσει), είτε του το αποτρέπουν (κατάσταση off). Το bit από μόνο του δεν έχει κάποια συγκεκριμένη σημασία, αρκεί να του δώσουμε εμείς έναν λόγο ύπαρξης, μέσω του κώδικα και αργότερα μέσω μιας γλώσσας προγραμματισμού ούτως ώστε να έχουμε και ένα γραφικό περιβάλλον όπως «παράθυρα».\nΑπό πού πηγάζει όμως το bit; Τι φτιάχνει και τι αλλάζει το bit; Στη προηγούμενη παράγραφο αναφέραμε το παράδειγμα με τη λάμπα και τον διακόπτη. Έχουμε ήδη αναφέρει πως το bit αναπαριστά τον ηλεκτρισμό που ρέει στα καλώδια του συστήματος οπότε το μόνο που μένει να αποσαφηνίσουμε είναι ο διακόπτης. Το μεγαλύτερο μέρος ενός υπολογιστή αποτελείται από τις πύλες (gates). Σαν μονάδα, μια πύλη είναι ένας διακόπτης που έχει δύο εισόδους (input), απ’ όπου έρχονται τα bit, και ένα output από το οποίο παίρνουμε το αποτέλεσμα, το οποίο δεν είναι τίποτα άλλο από ένα και μόνο ένα bit. Αυτό είναι ένα από τα μικρότερα κομμάτια που απαρτίζουν τον υπολογιστή, και ταυτόχρονα ένα από τα σημαντικότερα που θα συναντήσουμε σε αυτό τον οδηγό. Η πύλη όπως ονομάζεται μπορεί να πάρει «μόνη» της την απόφαση για το τι είδους bit θα είναι το τελικό, γι’ αυτό και ονομάζεται «λογική πύλη». Φανταστείτε πως δε χρειάζεται κάποιο «ψηφιακό χέρι» για να πατήσει τον διακόπτη όπως στη περίπτωση της λάμπας και οι λειτουργίες της πύλης, είναι προρρυθμισμένες να κάνουν την διαδικασία ανάλογα με το εάν έχουν ή όχι κάποιο bit στην είσοδό τους. Το αποτέλεσμα της μια πύλης συνδέεται με κάποια είσοδο μιας άλλης πύλης σχηματίζοντας ολόκληρες συστοιχίες εκατομμυρίων πυλών στο εσωτερικό ενός υπολογιστή. Η πιο γνωστή και αξιόπιστη είναι η πύλη NAND, ενώ σημειώνεται ότι μπορούμε να συνδυάσουμε πολλές και διαφορετικές πύλες μεταξύ τους χτίζοντας έτσι διάφορα υποσυστήματα, όπως μονάδες μνήμης (με 4 πύλες NAND φτιάχνουμε ένα bit αποθηκευτικού χώρου), enablers και ολόκληρα υποσυστήματα όπως μερικά που θα δούμε παρακάτω.\nΥπάρχουν πολλών ειδών πύλες και πολλοί συνδυασμοί αυτών που χρησιμοποιούνται για διάφορους λόγους, όμως η πιο βασική είναι αυτή που προαναφέραμε, η NAND. Από αυτή, μπορούμε πρακτικά να φτιάξουμε όλες τις άλλες και να τις χρησιμοποιήσουμε σε άλλα υποσυστήματα σε έναν υπολογιστή. Οι πύλες, σαν μονάδες, έχουν σκοπό να αλλάξουν το bit, από 0 σε 1 δηλαδή να αφήσουν ή να αποτρέψουν την διέλευση του ρεύματος στην επόμενη πύλη. Η πύλη σαν μονάδα μπορεί να μας φαίνεται σχεδόν άχρηστη και αποκτά πραγματικό νόημα μόνο εάν συνδέσουμε μερικές ακόμα ούτως ώστε να δημιουργήσουμε κάτι χρήσιμο όπως για παράδειγμα ένα bit μνήμης.\nΜια πύλη διαθέτει δύο εισόδους και μια έξοδο. Στις δύο εισόδους έρχονται τα bit, και η πύλη έχοντας όπως είπαμε «κρίση» αναλαμβάνει να αποφασίσει εάν θα περάσει κάποιο bit στο επόμενο στάδιο, και από εκεί στο επόμενο, έως ότου φτάσει στον προορισμό του. Για τον λόγο αυτό, έχουν δημιουργηθεί μερικοί πίνακες, οι οποίοι αναφέρουν ανάλογα με τον τύπο της πύλης, ποιο bit θα περάσει στο επόμενο «στάδιο».\nΞεκινάμε παίρνοντας ως παράδειγμα την πύλη NAND. Η πύλη NAND όπως και κάθε άλλη πύλη, έχει δύο εισόδους και μια έξοδο του bit (πάνω εικόνα). Εάν κάποια από τις δύο είναι στην κατάσταση on (σκέτο on από εδώ και στο εξής), τότε το αποτέλεσμα θα είναι on. Εάν είναι και οι δύο είσοδοι «off», τότε το αποτέλεσμα θα είναι το (Negative του AND) δηλαδή on, ενώ εάν και οι δύο είσοδοι είναι on, τότε το τελικό bit θα είναι Off κάτι που σημαίνει πως δε θα υπάρξει ηλεκτρισμός στην έξοδο.\nΓια να φτιάξουμε την επόμενη πύλη, αυτό που θα κάνουμε είναι να συνδέσουμε μεταξύ τους τις δύο εισόδους της NAND. Αυτό που δημιουργείται είναι η πύλη NOT κάτι που σημαίνει πως το bit της εξόδου ΔΕΝ (NOT) θα είναι το ίδιο με αυτό της εισόδου, και εφόσον το bit μπορεί να είναι είτε on είτε off τότε η πιθανή επιλογή είναι πάντοτε μια και μοναδική. Εάν η είσοδος είναι on, η έξοδος θα γίνει off και εάν η είσοδος είναι off τότε η έξοδος θα είναι on. Easy peasy!\nΠαίρνοντας μια NAND και μια NOT και συνδέοντάς τες, μπορούμε να φτιάξουμε μια πύλη AND. Η πύλη αυτή είναι στην ουσία το αντίθετο της NAND καθώς ότι αποτέλεσμα βγαίνει από τη NAND, αλλάζει στο ακριβώς αντίθετο από την NOT που ακολουθεί. Πιο συγκεκριμένα, η AND λειτουργεί με τον ίδιο τρόπο όπως αναφέρει και η ονομασία της. Για να έχουμε on στην έξοδο, τότε η μια είσοδος ΚΑΙ (AND) η άλλη είσοδος θα πρέπει να είναι on. Ειδάλλως θα είναι off. Σε αντίθεση με τη NAND, εάν έχουμε δύο off states, το αποτέλεσμα θα διατηρηθεί ως έχει, ενώ το ίδιο θα γίνει εάν έχουμε δύο on bit στις εισόδους, κάτι που όπως είπαμε είναι το ακριβώς αντίθετο με τις NAND πύλες που μελετήσαμε νωρίτερα.\nΤώρα που έχουμε μάθει πως λειτουργούν οι βασικές μας πύλες, καλό είναι να αναφέρουμε μερικά πράγματα που μπορούμε να φτιάξουμε με αυτές. Αναφέραμε πιο πάνω πως με τέσσερις NAND μπορούμε να φτιάξουμε μια πολύ βασική μονάδα μνήμης. Αυτή η μνήμη μπορεί να αποθηκεύσει ένα bit. Εφόσον γνωρίζουμε πως το bit δεν είναι τίποτα άλλο παρά ηλεκτρισμός, τότε μπορούμε να φανταστούμε το αποθηκευμένο bit ως πρακτικά οποιαδήποτε πληροφορία. Η μονάδα αυτή έχει ένα input, μια είσοδο S (set) η οποία όταν διαπερνάται από ρεύμα (bit) δίνει την εντολή αποθήκευσης του bit της εισόδου και τέλος το output. Χοντρικά, εάν το S είναι on, τότε η μονάδα μνήμης μας θα αποθηκεύσει το bit του input και στην ουσία θα είναι το ίδιο με το output. Εάν η είσοδος είναι off και το S είναι on, το output θα παραμείνει στην ίδια κατάσταση, όταν το S ήταν στο on.\nΠαίρνοντας 8 από αυτές τις μονάδες και συνδέοντάς τες, δημιουργούμε αυτό που στην ουσία ονομάζεται ένα byte, κάτι που γνωρίζουμε από τις μεθόδους αποθήκευσης που έχουμε κάπου γύρω μας αυτή τη στιγμή. Εφόσον ένα bit έχει δύο καταστάσεις, τα δύο bit Θα έχουν τέσσερις. Εάν προσθέσουμε και ένα τρίτο, τότε οι διαθέσιμες καταστάσεις θα γίνουν οκτώ. Με κάθε ένα bit που προσθέτουμε, διπλασιάζουμε τον τελευταίο αριθμό των καταστάσεων. Έτσι, εάν τοποθετήσουμε και τέταρτο, πάμε στις 16 πιθανές καταστάσεις, οι πέντε έχουν 32, οι έξι 64, οι επτά 128 και οι οκτώ 256 πιθανές καταστάσεις. Επίσης, για να μπορέσουμε να φτιάξουμε κάποιον κώδικα, και να χρησιμοποιήσουμε όσο το δυνατόν ολόκληρο το ποσό των 256 καταστάσεων ενός byte, η σειρά των καταστάσεων (00001101) είναι άκρως σημαντική.


Μπρούντινγκε - Ξενοδοχεία\nΜπρούντινγκε: Αναζήτηση ξενοδοχείων\nΜπρούντινγκε: Πότε επισκέπτεστε αυτόν τον προορισμό;\nΔείτε ξενοδοχεία για Μπρούντινγκε στο χάρτη\nΜπρούντινγκε: Εξερευνήστε την πόλη\nΜπρούντινγκε: Αυτός ο φιλόξενος προορισμός έχει κάτι για όλους. Οι επισκέπτες θα βρουν πολλά πράγματα στην περιοχή (Μπρούντινγκε), για να δουν, καθώς και δημοφιλή αξιοθέατα, όπως: Μουσείο Χαριού του Ορβέλτε και Herinneringscentrum Kamp Westerbork. Αφιερώστε χρόνο, για να ανακαλύψετε αξιοθέατα, όπως: Ellert en Brammert και Εθνικό Πάρκο Dwingelderveld.\nΜπρούντινγκε: Πού να μείνετε\nΕίτε σκοπεύετε να μείνετε πολύ, είτε μόνο για ένα σαββατοκύριακο, ο προορισμός αυτός (Μπρούντινγκε) έχει καταλύματα για κάθε τύπο ταξιδιώτη. Μπορείτε να βρείτε έως και 20 προσφορές για καταλύματα στην περιοχή (Μπρούντινγκε) στη Hotels.com, ορισμένα εκ των οποίων με έκπτωση έως και 45%. Έχουμε τιμές δωματίων που ξεκινούν από 31 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Μπρούντινγκε, καθώς και στη γύρω περιοχή:\nΜπρούντινγκε: Τρόποι μετάβασης\nΠετάξτε σε: Χρόνινγκεν (GRQ-Eelde), 34,8 χλμ. από το κέντρο της πόλης (Μπρούντινγκε).\nΜπρούντινγκε: Τι να δείτε στη γύρω περιοχή\n• Μουσείο Χαριού του Ορβέλτε (6 χλμ. από το κέντρο της πόλης)\n• Herinneringscentrum Kamp Westerbork (11,2 χλμ. από το κέντρο της πόλης)\n• Ellert en Brammert (11,9 χλμ. από το κέντρο της πόλης)\n• Εθνικό Πάρκο Dwingelderveld (14,7 χλμ. από το κέντρο της πόλης)\nΜπρούντινγκε: Πότε να πάτε


2.20 το Βέλγιο, 2.95 η Αγγλία στην BET ON ALFA - Balla.com.cy\nΔημοσιεύτηκε στις 14/07/2018 - 9:51 από Balla.com.cy\nΜικρός τελικός ή ο τελικός της παρηγοριάς όπως συνηθίζεται να λέγεται στο Παγκόσμιο Κύπελλο, ανάμεσα στις δύο χαμένες ομάδες των ημιτελικών. Βέλγιο και Αγγλία θα διεκδικήσουν στις 17:00 την καλύτερη κατάταξη (3η και 4η θέση) σε ένα ματς το οποίο μπορεί να μην δίνει τα ίδια κίνητρα όπως ο μεγάλος τελικός, όμως οι δύο ομάδες αναμένεται να τα δώσουν όλα για την 3η θέση.\nΠροσφέρεται και ο μικρός τελικός του Παγκοσμίου Κυπέλλου με ολοκληρωμένες στοιχηματικές επιλογές και πολύ καλές αποδόσεις στην Bet on Alfa. Μπορείτε να δείτε στα 67 πρακτορεία που υπάρχουν Παγκύπρια και online στο www.betonalfa.com.cy τις αποδόσεις και να κάνετε τις επιλογές σας. Επίσης μπορείτε μέσω της πρωτοποριακής επιλογής Build & Bet να κάνετε συνδυασμό επιλογών και να αυξήσετε τα πιθανά κέρδη σας.\nΤο Βέλγιο σύμφωνα με τις στοιχηματικές αποδόσεις είναι η ομάδα που έχει τον πρώτο λόγο για τη νίκη με απόδοση 2.20. Στο 2.95 προσφέρεται η νίκη της Αγγλίας και στο 3.65 είναι η απόδοση του ισόπαλου αποτελέσματος.\nΟι αποδόσεις για τον αριθμό των τερμάτων που θα σημειωθούν είναι οι εξής:\nOver 1.5 Goals: 1.16 Under 1.5 Goals: 5.00\nOver 2.5 Goals: 1.55 Under 2.5 Goals: 2.40\nOver 3.5 Goals: 2.30 Under 3.5 Goals: 1.60\nOver 4.5 Goals: 3.90 Under 4.5 Goals: 1.24\nΣτο 1.45 προσφέρεται η απόδοση για την επιλογή να σκοράρουν και οι δύο ομάδες στον μικρό τελικό του Παγκοσμίου Κυπέλλου.\nΟ πρώτος σκόρερ του Παγκοσμίου Κυπέλλου Χάρι Κέιν με απόδοση 4.80 προβάλλει σαν ο επικρατέστερος ποδοσφαιριστής για να πετύχει το πρώτο γκολ του αγώνα, ενώ ακολουθεί ο Ρομέλου Λουκάκου του Βελγίου με απόδοση 5.70.\n« Παίρνει Λούκας Μπογέ\nΜεριά και… επόμενοι! »\nΦαβορί με 1.50 ο Εθνικός Άχνας στην BET ON ALFA\nΕπιλογή άσος ΑΕΚ, μπορεί Χ ο Απόλλων-Πόνταρε τώρα Megabet Plus!


Ανέστης: Είμαστε ΑΕΚ και θα κερδίζουμε όλα τα ματς | AEK ΣΗΜΑΙΝΕΙ ΕΠΙΘΕΣΗ\nΑνέστης: Είμαστε ΑΕΚ και θα κερδίζουμε όλα τα ματς\nΟ τερματοφύλακας της ΑΕΚ μίλησε για το χθεσινό παιχνίδι και τη συνέχεια\nΓια τα όσα βίωσε χθες η ΑΕΚ στο Αίγιο και τη νίκη επί του Παναιγιάλειου μίλησε ο Γιάννης Ανέστης. Σε δηλώσεις του στον Sentra Fm ο τερματοφύλακας της Ενωσης αναφέρθηκε και στο μέλλον και τις συνθήκες που θα συναντήσει η ΑΕΚ. Αναλυτικά οι δηλώσεις:\nΓια το πώς βίωσαν οι παίκτες της ΑΕΚ το συναίσθημα στο πρώτο παιχνίδι χθες με τον Παναιγιάλειο; «Αυτό που κρατάμε είναι οι τρεις βαθμοί. Είδαμε το κλίμα στο παιχνίδι και έτσι πιστεύω ότι θα είναι σε όλα τα ματς. Θα επικρατεί η δύναμη και ο καλύτερος θα κερδίζει. Εμείς είμαστε η ΑΕΚ και θα κερδίζουμε σε όλα τα παιχνίδια».\nΓια το αν η ΑΕΚ είναι προετοιμασμένη να αντεπεξέλθει στο σκληρό παιχνίδι ή είναι ομάδα φτιαγμένη για να παίζει πιο πολύ τεχνικό ποδόσφαιρο: «Εχουμε δουλέψει πολύ καλά από την αρχή της χρονιάς αλλά επειδή είμαστε η ΑΕΚ, όπως και να μας ζητηθεί να παίξουμε και χωρίς καλό γήπεδο και σε παιχνίδι δύναμης θα κερδίζουμε σε κάθε παιχνίδι.»\nΓια τη νικηφόρο ξεκίνημα επί του Παναιγιαλείου: «Όπως ξέρουμε, το ξεκίνημα είναι το ήμισυ του παντός. Γι αυτό η νίκη που πήραμε όλοι μαζί μας ανεβάζει την ψυχολογία για να συνεχίσουμε ακόμη καλύτερα στο πρωτάθλημα. Αξίζουν συγχαρητήρια στα παιδιά. Εμείς θα κάνουμε το δικό μας παιχνίδι και πιστεύω θα πάμε καλά στην συνέχεια. Πήραμε τρεις πολύτιμους βαθμούς. Οτι και να κάνει ο αντίπαλος εμείς θα κάνουμε το παιχνίδι μας»\nΓια το σκληρό παιχνίδι του χθεσινού αντιπάλου και αν μπορούσε να προκαλέσει κάποιον τραυματισμό, αλλά και γενικά για τον κακό αγωνιστικό χώρο: «Θα μπορούσε. Είπαμε με τα παιδιά ότι οι αντίπαλοι έμπαιναν δυνατά στις φάσεις και έτσι είπαμε και εμείς να μπαίνουμε δυνατά. Εμείς δεν έχουμε να κοιτάξουμε τον αγωνιστικό χώρο, αλλά την δουλειά μας στο γήπεδο».\nΑναρτήθηκε από Djletsos UpTheIrons στις 2:34 π.μ.


Νέα είσοδος στην ευρωπαϊκή «οικογένεια» ... - InKefalonia\nΝέα είσοδος στην ευρωπαϊκή «οικογένεια» ...\nΔημοσιεύτηκε: Κυριακή, 30 Ιουνίου 2013 12:14\nΝέο μέλος της Ε.Ε. η Κροατία...Στην Ε.Ε. εντάσσεται επισήμως τη Δευτέρα η Κροατία, ως το 28ο μέλος της, μετά από μία δεκαετία διαπραγματεύσεων με τις Βρυξέλλες και δώδεκα χρόνια μετά την κήρυξη της ανεξαρτησίας της. Πρόκειται για την...πρώτη διεύρυνση της Ε.Ε. από το 2007, όταν προστέθηκαν ως μέλη η Βουλγαρία και η Ρουμανία.\nIταλία: Έκαναν... σουβενίρ την τραγωδία με το κρουαζιερόπλοιο Κονκόρντια


Παιχνίδια - 5ο Σύστημα Προσκόπων Βέροιας\nΜεγάλα Παιχνίδια σε μια εκδρομή , στην συγκέντρωση σε όλη την ζωή της Ομάδας . Παιχνίδια με στοιχεία γνώσεων ,κίνηση, δράση και πάνω από όλα το στοιχείο της Περιπέτειας που είναι τόσο απαραίτητη και τόσο πολύτιμη για το πρόγραμμα της Ομάδας μας.\nΗ περιπέτεια είναι το κατ’ εξοχήν “όχημα” στο Προσκοπικό Πρόγραμμα με το οποίο η Ενωμοτία συλλογικά αλλά και κάθε Πρόσκοπος ξεχωριστά θα ταξιδέψει στους δρόμους μιας ιστορίας.\nΘα του δώσει την ώθηση εκείνη που χρειάζεται για να ακονίσει το μυαλό του, να λειάνει τις αιχμηρές γωνίες της προσωπικότητάς του αλλά και να αναπτύξει τις αρετές εκείνες που απαιτούνται προκειμένου συλλογικά και συναγωνιστικά, η μικρή παρέα, η ενωμοτία, να πετύχει τον στόχο της.\nΓια εμάς τους ενήλικές Βαθμοφόρους είναι το «μέσο» που μας θυμίζει ότι μέσα μας κρύβουμε ακόμα εκείνο το παιδί …που αν και μερικοί νομίζουν ότι μεγάλωσε, εμείς ξέρουμε πως είναι πάντα εδώ.\nΣτην Ομάδα η Περιπέτεια βρίσκετε σε μια βόλτα στο δάσος, σε ένα Ενωμοτιακό μαγείρεμα, μέσα στην σκηνή το βράδυ βλέποντας τις σκιές του δάσους, σε ένα μεγάλο Παιχνίδι !\nΚατεβαστε μεγάλα παιχνίδια όπως και πρωτότυπες ιδέες σταθμών που έχουν παιχτεί από διάφορες Ομάδες και θέλησαν να τα μοιραστούνε μαζί μας. Τα παιχνίδια για να είναι όσο το δυνατόν πιο αναλυτικά, έχουν και λεπτομέρειες από τις διαφορετικές τοποθεσίες που παίχτηκαν και σε μερικές περιπτώσεις υπάρχει επανάληψη σταθμών αφού τα παιχνίδια είναι διαφορετικών Ομάδων. Προσαρμόστε τα στα δικά σας δεδομένα δημιουργώντας ένα ΔΙΚΟ σας παιχνίδι .\nΟ Ιδρυτής μας είπε : Το πνεύμα της περιπέτειας είναι έμφυτο, σχεδόν μέσα σε κάθε παιδί, αλλά δεν είναι εύκολο να βρει την περιπέτεια μέσα σε μια συνωστισμένη πόλη\nΤα παιδιά μπορούν να διακρίνουν την περιπέτεια ακόμα και σε μια λακκούβα γεμάτη λάσπες Και αν ο Αρχηγός είναι κι αυτός ένα μεγάλο παιδί τότε μπορεί κι αυτός να το δει\nΜεγάλα Παιχνίδια για την Ομάδα Προσκόπων Μέρος 1οΛήψη\nΜεγάλα Παιχνίδια για την Ομάδα Προσκόπων Μέρος 2οΛήψη


ΚΑΘΗΜΕΡΙΝΗ:Αγωνία για την τιμή του σταφυλιού στη Σαντορίνη\nΛιγοστό θα είναι το πλέον διάσημο ελληνικό κρασί, η «Σαντορίνη» εσοδείας 2019, όπως δείχνουν τα αποτελέσματα του τρύγου στο νησί, ο οποίος ολοκληρώνεται σε λίγες ημέρες. «Υπήρχαν αμπελιές με ένα τσαμπί φέτος ή και κάποιες με κανένα», λέει ο οινοποιός Απόστολος Μούντριχας. Τα αμπέλια του νησιού δίνουν συνήθως παραγωγή 2.000 τόνων σταφυλιών και σε καλές χρονιές και 2.600. Φέτος όμως η σοδειά δεν θα ξεπεράσει τους 1.000 τόνους, όπως λένε όλοι στο νησί, αμπελουργοί και οινοποιοί. Την ίδια στιγμή, η φήμη του σαντορινιού κρασιού, του Ασύρτικου, έχει εκτοξευτεί σε όλο τον κόσμο, με αποτέλεσμα βέβαια η ζήτηση να αυξάνεται διαρκώς. Καθώς αυτή η μικρή, ελάχιστη σε σχέση με τις απαιτήσεις της αγοράς ποσότητα πρέπει να μοιραστεί ανάμεσα σε τουλάχιστον 15 οινοποιούς-διεκδικητές, οι φήμες για την τιμή των σταφυλιών φέτος στη Σαντορίνη έκαναν λόγο για μεγάλη άνοδο. Και αυτό, ενώ ήδη πέρυσι το κιλό σταφύλι Ασύρτικο είχε φτάσει τα 4-4,50 ευρώ. Από την πλευρά τους οι οινοποιοί έχουν να αντιμετωπίσουν μια πολύ δύσκολη κατάσταση, δεδομένου ότι, όπως τονίζουν, δεν μπορούν να αυξήσουν υπερβολικά τις τιμές πώλησης του κρασιού από τη μια στιγμή στην άλλη. «Τα τελευταία 7 χρόνια οι τιμές των σταφυλιών στη Σαντορίνη έχουν αυξηθεί κατά 485%», τονίζει ο οινοποιός Γιάννης Παρασκευόπουλος, προσθέτοντας ότι η αγορά δεν μπορεί να αντέξει αντίστοιχη αύξηση.\nΜέσα σε αυτό το κλίμα, περίπου μία εβδομάδα πριν ξεκινήσει ο τρύγος στο νησί, στις 3 Αυγούστου συγκεκριμένα, με τα αμπέλια ελαφρά από τσαμπιά σταφύλι, μια ομάδα οινοποιών απηύθυνε δημόσια πρόσκληση για ενημέρωση και συζήτηση στους αμπελουργούς του νησιού. Στη Σαντορίνη, όπως και σε άλλες οινοπαραγωγικές περιοχές της χώρας, οι οινοποιοί διαθέτουν ελάχιστα ιδιόκτητα στρέμματα αμπελώνα και προμηθεύονται την πρώτη ύλη από αμπελουργούς με τους οποίους συνεργάζονται. Παρά την αμοιβαία εξάρτηση των μεν από τους δε και το αντίστροφο, συχνά η συνεργασία δεν είναι καθόλου ανέφελη, καθώς οι οινοποιοί θέλουν να αγοράσουν φθηνά καλή πρώτη ύλη και οι αμπελουργοί με τη σειρά τους, εκτιμώντας ότι το κέρδος από το εμφιαλωμένο κρασί είναι μεγάλο –και σε πολλές περιπτώσεις έχουν δίκιο–, διεκδικούν μερίδιο από την επιτυχία πιέζοντας για αύξηση τιμών. Στη Σαντορίνη, όμως, η κατάσταση είναι ιδιαίτερη, καθώς η τιμή του σταφυλιού έχει φτάσει πολύ ψηλά, στα 4,5 ευρώ το κιλό, ενώ αντίστοιχα σε άλλες περιοχές κρασοστάφυλα πουλιούνται 1,30 οι ακριβές ποικιλίες και 0,50 ή και ακόμα χαμηλότερα οι ποικιλίες όπου οι ποσότητες είναι μεγάλες.\n«Θέλαμε να παρουσιάσουμε στους αμπελουργούς τα δεδομένα, πώς ακριβώς έχει η κατάσταση με συγκεκριμένα στοιχεία. Να γνωρίζουν πόσο πουλάμε και πόσο κερδίζουμε και να μην έχουν πλασματική εικόνα, αφού σε αυτή τη δουλειά είμαστε συνεταίροι», λέει ο οινοποιός Γιάννης Παρασκευόπουλος. Εγινε έτσι μια κουβέντα για το μέλλον του σαντορινιού αμπελώνα και κατ’ επέκταση του σαντορινιού κρασιού, η οποία όμως, όπως επισημαίνει ο οινοποιός, θα έπρεπε να είχε γίνει πολλά χρόνια νωρίτερα. Αλλά, όπως λένε, κάλλιο αργά παρά ποτέ...\nΣε αυτή τη δημόσια συζήτηση προσήλθαν αρκετοί από τους μεγάλους επαγγελματίες αμπελουργούς στο νησί. Οι οινοποιοί παρουσίασαν συγκεκριμένα στοιχεία τα οποία είχαν συλλέξει και επεξεργαστεί για το κρασί της Σαντορίνης. Σύμφωνα με τα στοιχεία που παρουσιάστηκαν, σε μία δεκαπενταετία, κάθε χρόνο η παραγωγή ανά έτος σε κρασοστάφυλα μειώνεται κατά 4% στο νησί. Αυτό οφείλεται στη μείωση της απόδοσης των υφιστάμενων αμπελώνων, γεγονός για το οποίο οι αιτίες είναι πολλές. Παρουσιάστηκαν συγκεκριμένα στοιχεία για το κόστος παραγωγής, ενώ πολλοί οινοποιοί είχαν μαζί τους τιμολόγια πώλησης που παρουσίασαν στους αμπελουργούς. «Εξηγήσαμε με συγκεκριμένα στοιχεία ότι εμείς δεν μπορούμε να δώσουμε παραπάνω χρήματα για τα σταφύλια, γιατί πουλάμε κατά μέσον όρο ένα μπουκάλι Σαντορίνη ΠΟΠ (προϊόν ονομασίας προέλευσης) 11 ευρώ και μας κοστίζει 9,5 ευρώ», τονίζει ο κ. Παρασκευόπουλος. Το αποτέλεσμα; Οι αμπελουργοί άκουσαν και προβληματίστηκαν σοβαρά, σύμφωνα με τους παρευρισκομένους. Εγινε μια αρχή... «Πρέπει να συνεννοηθούμε και να συνεργαστούμε», λέει ο Απόστολος Μούντριχας. «Αν καταφέρουμε και χάσουμε και το χαρτί της Σαντορίνης στο κρασί, τότε είμαστε άξιοι της μοίρας μας», καταλήγει.


Aλλος Τρόπος Εκφρασης! Γεώργιος Βελλιανίτης Διαδικτυακή Γέφυρα των Απανταχού Ελλήνων.: ΥΛΙΚΟ ΕΛΑΦΡΥΤΕΡΟ ΑΠΟ ΤΟ ΝΕΡΟ ΑΝΘΕΚΤΙΚΟ ΣΑΝ ΑΤΣΑΛΙ\nΥΛΙΚΟ ΕΛΑΦΡΥΤΕΡΟ ΑΠΟ ΤΟ ΝΕΡΟ ΑΝΘΕΚΤΙΚΟ ΣΑΝ ΑΤΣΑΛΙ\nΔημιουργήθηκε με την τεχνική της τρισδιάστατης λιθογραφίας λέιζερ\nΤα υλικά που χρησιμοποιούμε καθορίζουν την ανθρώπινη πρόοδο, με τον 21ο αιώνα να αναφέρεται συχνά σαν τη «μοριακή εποχή», όπως ήταν παλιότερα η εποχή του χαλκού ή η λίθινη. Και αυτό γιατί οι επιστήμονες έχουν αρχίσει να χειρίζονται τα υλικά σε επίπεδο ατόμων προκειμένου να δημιουργήσουν νέες ουσίες με εκπληκτική ιδιότητες.\nΣτην κατεύθυνση αυτή, επιστήμονες του Ινστιτούτου Τεχνολογίας της Καρλσρούης (ΚΙΤ) δημιούργησαν ένα νέο σούπερ υλικό σαν οστό που είναι λιγότερο πυκνό από το νερό, αλλά δυνατό όπως ο χάλυβας. Το εν λόγω υλικό χαρακτηρίζεται από τη μεγαλύτερη αναλογία δύναμης - ελαφρότητας που έχει επιτευχθεί ως τώρα.\n«Αποδείξαμε πειραματικά ότι είναι δυνατό να υπάρξουν τέτοια υλικά», δήλωσε ο επικεφαλής της σχετικής μελέτης Γιενς Μπάουερ.\nΟι επιστήμονες χρησιμοποίησαν τη νέα τεχνική της τρισδιάστατης λιθογραφίας λέιζερ για να δημιουργήσουν μικροδομές πολυμερούς, που μιμούνται το ελαφρύ βάρος (μικρή πυκνότητα) και ταυτόχρονα τη δύναμη και αντοχή υλικών όπως τα οστά και τα ξύλα. Ο σχετικός νανοτεχνολογικός εξοπλισμός έχει δημιουργηθεί από την εταιρεία Nanoscribe, που είναι θυγατρική του Ινστιτούτου ΚΙΤ.\nΑν και προς το παρόν, η νέα μέθοδος έχει περιοριστεί στην παραγωγή μικρών μόνο δειγμάτων του νέου υλικού σε διαστάσεις έως μερικών δεκάδων μικρομέτρων, μπορεί να έχει διάφορες πρακτικές εφαρμογές στο μέλλον.\nΠροϋπόθεση είναι βέβαια να λυθούν τεχνικά προβλήματα, που προς το παρόν καθιστούν δύσκολη έως αδύνατη τη βιομηχανική παραγωγή σε μεγαλύτερη κλίμακα μεγέθους τέτοιων υλικών με ασυνήθιστες ιδιότητες.\nΗ τεχνολογία έγκειται στην εστίαση ενός λέιζερ πάνω σε ένα πυκνόρευστο πολυμερές σαν μέλι, που αντιδρά όταν εκτεθεί στο φως και μπορεί να κινηθεί και στις τρεις διαστάσεις. Το πολυμερές στερεοποιείται εκεί ακριβώς όπου πέφτει η ακτίνα φωτός του λέιζερ, με αποτέλεσμα τη δημιουργία διαφόρων πολύπλοκων δομών.\nΣτο τέλος της διαδικασίας «εγγραφής» (λιθογραφίας), αφαιρείται το πολυμερές ρευστό που περισσεύει και έτσι αποκαλύπτεται η στερεή δομή που έχει δημιουργηθεί και η οποία, στη συνέχεια, επικαλύπτεται με ένα στρώμα κεραμικής αλουμίνας (οξειδίου του αργιλλίου) πάχους 50 έως 200 νανομέτρων. Παραδόξως, η ανθεκτικότητα του στρώματος αλουμίνας αυξάνει, όσο το πάχος της μικραίνει.\nΤο τελικό αποτέλεσμα είναι ένα υλικό ελαφρύτερο από το νερό και ανθεκτικό όσο μερικά είδη χάλυβα. Είναι ανώτερο από όλα τα φυσικά και τεχνητά υλικά που έχουν πυκνότητα μικρότερη των 1.000 κιλών ανά κυβικό μέτρο (όπως του νερού), ενώ μπορούν να αντέξει πιέσεις 280 μεγαπασκάλ (όπως ο χάλυβας).


"Έξυπνα" Ενεργειακά Παγκάκια για ΑμεΑ στον Δήμο Πειραιά - Δήμοι.gr\nΑρχικήΔημόσια Έργα “Έξυπνα” Ενεργειακά Παγκάκια για ΑμεΑ στον Δήμο Πειραιά\nΚαινοτόμα και ενεργειακά αυτόνομα παγκάκια\nΤο infokiosk παγκάκι του Πειραιά βρίσκεται στο Ρολόι στο Πασαλιμάνι και το έξυπνο παγκάκι υποστήριξης ΑμεΑ στην Ακτή Μουτσοπούλου και 2ας Μεραρχίας\nΟ 1ος Δήμος στην Ελλάδα με παγκάκι για ΑμεΑ!\nΤα τεχνικά χαρακτηριστικά του Infokiosk\nΤα «έξυπνα» ηλιακά παγκάκια είναι σύγχρονα, καινοτόμα, όμορφα σχεδιασμένα, παρέχουν οικονομικά, κοινωνικά και περιβαλλοντικά οφέλη στην πόλη και είναι σχεδιασμένα από ελληνική εταιρεία\nΟ Δήμαρχος Πειραιά κ. Γιάννης Μώραλης, ο Αντιδήμαρχος Προσόδων και Εμπορίου κ. Γρηγόρης Καψοκόλης και ο Εντεταλμένος Δημοτικός Σύμβουλος Οδοποιίας-Αποχέτευσης κ. Αλέξανδρος Αργουδέλης βρέθηκαν χθες στο Πασαλιμάνι, όπου ενημερώθηκαν για τις λειτουργίες που διαθέτουν τα «έξυπνα» ενεργειακά παγκάκια.\nΈξυπνα Ενεργειακά Παγκάκια για ΑμεΑ στον Δήμο Πειραιά\nΟ Δήμαρχος Πειραιά κ. Γιάννης Μώραλης σε δήλωσή του τόνισε, μεταξύ άλλων:\n«Ο Δήμος Πειραιά πρωτοπορεί, με μια ακόμη καινοτόμα πρωτοβουλία, τοποθετώντας δύο «έξυπνα» παγκάκια με πολλαπλές λειτουργίες για τους δημότες, ένα εκ των οποίων είναι το πρώτο παγκάκι που μπαίνει σε δήμο με θέση για ΑμεΑ.\nΕπαναφορτίζονται με τον ήλιο, έχουν τη δυνατότητα να φορτίσουν το ηλεκτρικό αμαξίδιο, το ηλεκτρικό ποδήλατο, καθώς και κινητά, διαθέτουν δωρεάν wifi, προβάλλουν μέσω οθόνης χρήσιμες πληροφορίες.\nΒέβαια, είναι παγκάκια τα οποία έχουν πολύ μεγάλη ασφάλεια, ωστόσο σε κάθε περίπτωση πρέπει όλοι μας να τα σεβαστούμε και να τα προστατεύσουμε.\nΣκοπός είναι να δούμε τη χρήση τους και να επεκτείνουμε αυτό το δίκτυο. Βρισκόμαστε σε μια νέα εποχή, πρέπει να πάμε σε σύγχρονες λύσεις, θέλουμε να είμαστε μια «έξυπνη» πόλη».\nΟ Αντιδήμαρχος Προσόδων και Εμπορίου κ. Γρηγόρης Καψοκόλης, σε δήλωσή του, σημείωσε μεταξύ άλλων:\n«Είμαι ιδιαίτερα χαρούμενος γιατί είμαστε ο πρώτος δήμος στη χώρα που τοποθετεί έξυπνο παγκάκι για ΑμεΑ. Θα έχουμε επικοινωνία με φορείς και σωματεία των ΑμεΑ, των ανθρώπων με ειδικές ανάγκες και θα τους ενημερώσουμε ότι ο δήμος θα τους παρέχει εντελώς δωρεάν μετά από μια απλή αίτηση, κλειδί.\nΠρέπει οι δημότες να καταλάβουν ότι τα έξυπνα παγκάκια είναι για εκείνους. Άρα, πρέπει να τα φροντίζουν σαν να είναι δικά τους».\nΔήλωση του εντεταλμένου Δημοτ. Συμβούλου\nΟ Εντεταλμένος Δημοτικός Σύμβουλος Οδοποιίας-Αποχέτευσης κ. Αλέξανδρος Αργουδέλης, σε δήλωσή του επεσήμανε μεταξύ άλλων:\nΕπίσης, μπορεί κάποιος να πλοηγηθεί στο διαδίκτυο μέσω του free wifi και να ενημερωθεί για τα δρώμενα της πόλης μας ή για κάποιο έκτακτο γεγονός μέσω του οπτικοακουστικού συστήματος.\nΚάτι αντίστοιχο έχει γίνει και με τις νέες σύγχρονες τεχνολογικά στάσεις λεωφορείων που τοποθετήθηκαν πρόσφατα στην Πειραϊκή και το Πασαλιμάνι και κύριο μέλημα όλων μας όπως και τότε είχαμε παρατηρήσει, ότι πρέπει να είναι η σωστή χρήση τους. Ο τυχόν βανδαλισμός τους δεν εξυπηρετεί κανέναν».\n16 + έξι =


Θρησκευτικά ... αλλιώς!!!: Από την πρόβα νυφικού στην... πρόβα γάμου!\nΜέχρι σήμερα γνωρίζαμε την πρόβα νυφικού... Είτε ως διήγημα είτε ως σίριαλ είτε ως το όνειρο της νύφης στην πραγματικότητα. Για "Πρόβα Γάμου" είχαμε ακούσει ότι γίνεται μόνο στο εξωτερικό. Κι όμως γίνεται και στη χώρα μας...\nστις 6:53:00 μ.μ. Ετικέτες Α Λυκείου, Γάμος, Μυστήρια


Η Normani συνεργάζεται με τον Calvin Harris σε δύο ολοκαίνουργια singles, το “Checklist” με τη συμμετοχή επίσης του WizKid και το ”Slow Down” — EXTRA FM\nΗ Normani συνεργάζεται με τον Calvin Harris σε δύο ολοκαίνουργια singles, το “Checklist” με τη συμμετοχή επίσης του WizKid και το ”Slow Down”\nNovember 11, 2018 Category: Extra News\nΗ Normani συνεργάζεται με τον Calvin Harris σε δύο ολοκαίνουργια singles, το “Checklist” με τη συμμετοχή επίσης του WizKid και το ”Slow Down”, τα οποία κυκλοφορούν από την Columbia Records / Sony Music.\nΗ Normani Kordei έγινε γνωστή ως ένα από τα μέλη του πολυπλατινένιου γυναικείου συγκροτήματος των Fifth Harmony. Πέρσι ξεκίνησε μία νέα μουσική κατεύθυνση με το πρώτο σόλο τραγούδι της, “Love Lies” σε συνεργασία με τον Khalid.\nΤο “Love Lies” έχει συγκεντρώσει πάνω από 650 εκατομμύρια streams στις ψηφιακές πλατφόρμες μουσικής και έχει ανέβει έως το Νο12 στο αμερικανικό “Billboard Hot 100”.\nΠροετοιμάζοντας τον πρώτο προσωπικό δίσκο της καριέρας της, η Normani έχει συναντήσει ορισμένους από τους κορυφαίους σύγχρονους καλλιτέχνες, όπως οι Calvin Harris, Khalid, Quavo, Jessie Reyez, Kehlani κ.ά.\nΗ Normani επιβεβαίωσε τη δισκογραφική συνύπαρξη με τον Calvin Harris, μία από τις πιο σημαντικές φυσιογνωμίες της σύγχρονης dance μουσικής, στο κόκκινο χαλί των American Music Awards 2018, πριν μερικές ημέρες. Οι φήμες είχαν αρχίσει να διαδίδονται όταν το προηγούμενο καλοκαίρι ήρθε στην επιφάνεια μία κοινή φωτογραφία τους από το στούντιο.\nΟ Σκοτσέζος DJ και παραγωγός, με 16,5 δισεκατομμύρια audio και video streams στο ενεργητικό του, συνεργάστηκε πρόσφατα με τον Sam Smith στο “Promises”, το οποίο καταλαμβάνει για έβδομη εβδομάδα την πρώτη θέση στο Ηνωμένο Βασίλειο.


Εκτίμηση αξίας ηλ. κιθάρας Fender Stratocaster Dan Smith E2 - Κιθάρες και Ενισχυτές - Noiz | Forum και Αγγελίες για Μουσικούς\nΕκτίμηση αξίας ηλ. κιθάρας Fender Stratocaster Dan Smith E2\nΑπό τον IxNiLaTiS, 10 Μαρτίου @ Κιθάρες και Ενισχυτές\nΈχουν κάνει πρόταση σε γνωστό μου να πουλήσει την κιθάρα του, αλλά δεν ξέρει σε τι τιμή να την δώσει.\nΠρόκειται για μία Fender Stratocaster μοντέλο Dan Smith E2 του 1982.\nΑγρατζούνιστη στην αυθεντική θήκη σε χρώμα μάλλον sunburst.\nΑν είναι ΠΡΑΓΜΑΤΙΚΗ Dan Smith δηλ. με κανονικό εξαβιδο τρέμολο,strat jack & 3 pots\nγύρω στα 2000.\nΑν είναι αυτή η μπουρδα\n800 και πολλά είναι.\nΜπορώ να ρωτήσω κι εγω εδω για μια κιθάρα που πουλάω;Είναι ωραίο θέμα αυτο για να παίρνει κανείς γνώμες κι απο άλλους σχετικά με τις συναλλαγές,δεν ξέρω αν υπάρχει παρόμοιο στο φόρουμ.Δίνω αυτή σε πάρα πολύ καλή κατάσταση.Ποια πιστευετε οτι είναι η τίμια και για τους 2 τιμή;\nFender American Special Stratocaster® HSS 2015 Candy Apple Red\n9 λεπτά πριν, giorgosL είπε\nΝαι ε; Εγω πιστευω 690 αλλα την δίνω 640 τώρα.Ευχαριστώ για την απάντηση.\n38 minutes ago, giorgosL said:\nFender American Special Stratocaster® HSS 2015 Candy Apple Red\nΗ δική μου "φόρμουλα" όταν θελω να πουλήσω μια κιθάρα ειναι: αρχική τιμή - 40% αρχικής τιμής. Αν όλα ειναι τέλεια ειναι μια καλή προσέγγιση νομίζω. Αν εχει θεματάκια τότε μπορεί να πέσεις και πολύ χαμηλότερα. Επίσης μιλάμε για κιθάρες που ειναι κάπως διαχρονικές, τύπου φέντερ, γκίμπσον, ίμπανεζ κλπ. Υπάρχουν κιθάρες που χάνουν πολύ σε αξία, πχ. parker. Τώρα για vintage ή ειδικού τυπου δε ξερω.\nΕπεξεργασμένο 10 Μαρτίου από otto##\nSuperfunk η κιθάρα είναι αυτή:\nΑπό πίσω έχει και το δακτυλικό αποτύπωμα του κατασκευαστή. χαχαχα Αλήθεια λέω.\nΘα πω του φίλου μου να την τραβήξει φωτογραφία κι εκεί.\nΕπεξεργασμένο 11 Μαρτίου από IxNiLaTiS\n32 λεπτά πριν, IxNiLaTiS είπε\n2000 είναι μια χαρά.\nΕίναι σε εξαιρετική κατάσταση, ελπίζω να έχει το tremolo arm ,και πες του να βάλει και το switch tip.\nΕπεξεργασμένο 11 Μαρτίου από Superfunk


RochestersMovieFest - εγκληματικά μυαλά έριξαν ένα από τα αστέρια του πριν από τη σεζόν 13 - cinemablend\nΟι εγκληματικοί μυαλό πυροδότησαν ένα από τα αστέρια του πριν από την σεζόν 13\nΔώδεκα σεζόν στο αξέχαστο τρέξιμό του, το εξαιρετικά δημοφιλές δράμα του CBS Εγκληματικά μυαλάήταν γνωστό για την ανατροπή του κεντρικού του καστ όσο και για τα υπερβίαστα unsubs. Και μοιάζει με τοθα σηματοδοτηθεί από τουλάχιστον έναν επιβεβαιωμένο αποκλεισμό, καθώς ο κύριος ηθοποιός Damon Gupton απολύθηκε από το σόου μετά από μόλις ένα χρόνο. Και προφανώς δεν έχει σημειωθεί πρόοδος στον προσδιορισμό της κατάστασης της σύμβασης για τους αστέρες A.J. Cook και Kirsten Vangsness, που σημαίνει ότι ίσως να μην τους δούμε πια.\nΑς ξεκινήσουμε με τη συγκλονιστική κίνηση που γνωρίζουμε ότι έχει ήδη συμβεί. Ο Ντέμον Γκούπτον μπήκε στο Εγκληματικά μυαλάκατά το προηγούμενο offseason ως ένας περαιτέρω τρόπος για να γεμίσει το κενό που άφησε ο Thomas Gibson, ο οποίοςπέρυσι (αν και υπό ξένες συνθήκες), καθώς και ο Shemar Moore, ο οποίος επέλεξε να φύγει για να αναλάβει άλλους ρόλους. Ο ειδικός πράκτορας εποπτείας του Gupton, Stephen Walker, ήτανστο πλήρωμα της BAU, αλλά ο χαρακτήρας ήταν αυτός που η CBS συμβούλεψε στον showrunner Erica Messer να προσθέσει κατά τη διάρκεια των δύσκολων αλλαγών. Και τώρα που η σεζόν 12 είναι πίσω από όλους, φαίνεται ότι η Messer θέλει την τύρφη της πίσω στις συγκεκριμένες προτιμήσεις της.\nΟ Damon Gupton έδωσε πραγματικά τα νέα στον κόσμο μέσω του Twitter, αν και όχι απαραίτητα σε ένα μήνυμα που παραδόθηκε σε ολόκληρο τον κόσμο.\nήθελα να σας ενημερώσω ότι το εκτιμώ καθώς μόλις έχασα τη δουλειά μου. Το ρίξιμο του 1ου βήματος είναι καθαρή κατηγορία και μια μνημειακή εικόνα.\n- Damon Gupton (@DamonGupton) 10 Ιουνίου 2017\nΑπό την άλλη πλευρά των πραγμάτων, τα αστέρια A.J. Ο Cook και ο Kirsten Vangsness επίσης πρόσφατα βρισκόταν στο προσκήνιο όσον αφορά το αμφισβητήσιμο μέλλον Εγκληματικά μυαλά. Λίγο μετά το φινάλε που προβλήθηκε, αποκαλύφθηκε ότι και οι δύο ηθοποιοί ήτανμε τους άνδρες συν-αστέρες Joe Mantegna και Matthew Gray Gubler, και οι δύο είχαν μόλις επαναλάβει, και ότι οι γυναίκες ήταν πρόθυμες να απομακρυνθούν από το δράμα εάν δεν ικανοποιούνταν οι ανάγκες τους. Σύμφωνα με Τηλεοπτική γραμμή , δεν έχει υπάρξει καμία κίνηση προς τα εμπρός από τους παραγωγούς της CBS να ευχαριστούν τον Cook ή / και τον Vangsness, αλλά θα μπορούσε η δουλειά του Gupton να είναι το τίμημα που πληρώθηκε εδώ;\nΌταν ο Damon Gupton προσλήφθηκε για τη σεζόν 12, ήταν μετά Εγκληματικά μυαλάείχε φέρει τον ηθοποιό Adam Rodriguez ως άμεση αντικατάσταση του Shemar Moore, αλλά ακόμα πριν από αποδεδειγμένα αστέρια Paget Brewster και Aisha Tyler συμφώνησαν να υπογράψουν με πλήρη απασχόληση. Ίσως η απομάκρυνση του Gupton από τη σύνθεση θα επιτρέψει στην κατάσταση χρηματοδότησης να επιλυθεί ανάλογα, και με τους δύο J.J. Η Jareau και η Penelope Garcia βρίσκουν έναν τρόπο πίσω στο κοινό για τη σεζόν 13βάλτε σε κίνδυνο πολλούς χαρακτήρες, κάτι που έδωσε στους θαυμαστές ανησυχούν ότι ορισμένοι, αλλά για αυτό που αξίζει, η Γκαρσία ήταν ασφαλής.\nΕνώ Εγκληματικά μυαλάέφερε τον Shemar Moore για το φινάλε, είναικαι πιθανότατα δεν θα εμφανιστεί ξανά για λίγο. Και για τώρα, θα περιμένουμε να ακούσουμε περισσότερα για όποιον θα επιστρέψει. Η σεζόν 13 θα χτυπήσει το CBS αυτό το φθινόπωρο και μπορείτε να κερδίσετε το δικό μαςγια να δείτε όλες τις εκπομπές που θα χτυπήσουν σύντομα τη μικρή οθόνη.\nΠραγματοποιείται μια νέα εισβολή του Remake Body Snatchers\nΤο NCIS μόλις αποκάλυψε το Tragic Backstory του Quinn\nΠεριμένετε, η Sony έχασε πόσο στη συνέντευξη;\nEl Camino: Τι υπάρχει στην επιστολή του Τζέσι για τον Brock; Το αρχικό τέλος είπε σε όλα\nΠότε ο Μπρους Γουόιν γίνεται μπατμάν στο Γκόταμ\nμαύρος ηθοποιός σε θανατηφόρο όπλο\ndaryl hannah kill νομοσχέδιο 3\nΜιγέλ από αυτό είμαστε εμείς\nαστέρια πολέμων η δύναμη ξυπνά την απογοήτευση\nνέα ημερομηνία κυκλοφορίας της ταινίας του Χάρι Πότερ 2016\nΤι πρέπει να γνωρίζουν οι θαυμαστές για την προσωπική ζωή της Άννας Κέντρικ\nΟ καλός ψεύτης και 9 άλλοι θρίλερ εγκλήματος με συγκλονιστικές καταλήξεις\nΟ σκηνοθέτης Wonder Emporium του κ. Magorium συμφωνεί με το Breaking Bad - Η ταινία του είναι χάλια


2ο Γενικό Λύκειο Λιβαδειάς - Πανελλαδικά Εξεταζόμενα Μαθήματα\nΥΠΟΥΡΓΙΚΕΣ ΑΠΟΦΑΣΕΙΣ: Γ2/63442/27-06-2005 Απόφαση ΥΠ.Ε.Π.Θ. ΦΕΚ 921 τ. Β΄\nΠανελλαδικά εξεταζόμενα μαθήματα Γ΄ τάξης Ημερησίου Ενιαίου Λυκείου και Δ΄ τάξης Εσπερινού Ενιαίου Λυκείου\n1. Τις διατάξεις του νόμου 1566/1985 (ΦΕΚ. 167 Α΄) ?Δομή και λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις?\n2. Τις διατάξεις του Ν. 2525/97 (ΦΕΚ 188 Α΄) ?Ενιαίο Λύκειο, πρόσβαση των αποφοίτων του στην Τριτοβάθμια Εκπαίδευση, αξιολόγηση του εκπαιδευτικού έργου και άλλες διατάξεις?\n3. Tις διατάξεις του νόμου 2817/00 (ΦΕΚ 78 Α΄) ?Εκπαίδευση των ατόμων με ειδικές εκπαιδευτικές ανάγκες και άλλες διατάξεις?\n4. Τις διατάξεις του Ν 2909/2001 (ΦΕΚ 90 Α΄) ?Ρυθμίσεις θεμάτων εισαγωγής στην τριτοβάθμια εκπαίδευση και άλλες διατάξεις?\n5. Τις διατάξεις του άρθρου 7 του Ν. 3255/2004 (ΦΕΚ138 Α΄) ?Ρυθμίσεις θεμάτων όλων των εκπαιδευτικών βαθμίδων?\n6. Τις διατάξεις του άρθρου 29Α του Ν. 1558/85 ( ΦΕΚ. 137 Α`) και του άρθρου 27 του Ν. 2081/92 ( ΦΕΚ. 154 τ.Α`) όπως αντικαταστάθηκαν από το άρθρο 1 παρ.2α του Ν. 2469/1997 (ΦΕΚ 38 τ.Α΄)\n8. Τη με αριθμ. 13/2004 πράξη του Τμήματος Δευτεροβάθμιας Εκπαίδευσης του Παιδαγωγικού Ινστιτούτου καθώς και με τη με αρ. 15/2004 πράξη του Συντονιστικού Συμβουλίου.\nΟρίζουμε ως πανελλαδικώς εξεταζόμενα μαθήματα τα παρακάτω:\nΠΑΝΕΛΛΑΔΙΚΩΣ ΕΞΕΤΑΖΟΜΕΝΑ ΜΑΘΗΜΑΤΑ\n& ΥΠΗΡΕΣΙΩΝ & ΠΑΡΑΓΩΓΗΣ\nΜΑΘΗΜΑΤΙΚΑ ΚΑΙ ΣΤΟΙΧ. ΣΤΑΤΙΣΤΙΚΗΣ\nΑΡΧΕΣ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ & ΥΠΗΡΕΣΙΩΝ\nΑπό αυτά οι μαθητές εξετάζονται υποχρεωτικά σε έξι (6) μαθήματα. Τα τέσσερα (4) είναι τα μαθήματα της Κατεύθυνσης, την οποία έχουν επιλέξει, και τα δύο (2) είναι μαθήματα Γενικής Παιδείας. Από τα μαθήματα Γενικής Παιδείας εξετάζονται υποχρεωτικά στο μάθημα ?Νεοελληνική Γλώσσα? και το δεύτερο το επιλέγουν από τα υπόλοιπα τέσσερα .\nΟι μαθητές όλων των Κατευθύνσεων, εάν επιθυμούν, εξετάζονται πανελλαδικά επιπλέον των έξι (6) μαθημάτων και στο μάθημα επιλογής ?Αρχές Οικονομικής Θεωρίας?, εφόσον το έχουν διδαχθεί.\nΗ ισχύς της παρούσης αρχίζει από το σχολικό έτος 2005-06.


Μυστικός κόσμος: ΟΥΦΟ-ΛΑΤΡΕΙΑ & ΕΞΩΓΗΙΝΟ-ΛΑΤΡΕΙΑ. ΘΡΗΣΚΕΙΑ ΜΕ ΕΝΑΛΛΑΚΤΙΚΟΥΣ ΔΗΜΙΟΥΡΓΟΥΣ\nΗ φωτογραφία του υποτιθέμενου εξωγήινου, πάνω στο σώμα του οποίου έγινε η αυτοψία το 1947, μετά τα γεγονότα του Ρόσγουελ. Η κυριότερη ένσταση εις το εν λόγω βίντεο, υπήρξε η ανακάλυψη από τους ειδικούς της λεπτομέρειας που σημειώνεται εις την φωτογραφία με μπλέ βέλος. Αυτή δεν ήταν τίποτα άλλο, παρά η ύπαρξη τηλεφωνικού καλωδίου μορφής σπιράλ, η οποία χρησιμοποιήθηκε σε χρόνια πολύ μεταγενέστερα από εκείνα του 1947, όταν υποτίθεται γυρίστηκε η εν λόγω ταινία.. Τότε το καλώδιο του τηλεφώνου ήταν ίσιο. Το ερώτημα λοιπόν που τίθεται είναι: Ποιο\nί περιπαίζουν την λογική των ανθρώπων και ποιοι οι στόχοι τους; Ακόμη και εκείνοι που υποστηρίζουν απλά και μόνο οικονομικά συμφέροντα, πρέπει να γνωρίζουν πως: Κατά Ματθαίον, Κεφ. Στ΄ «24 Οὐδεὶς δύναται δυσὶ κυρίοις δουλεύειν· ἢ γὰρ τὸν ἕνα μισήσει καὶ τὸν ἕτερον ἀγαπήσει, ἢ ἑνὸς ἀνθέξεται καὶ τοῦ ἑτέρου καταφρονήσει· οὐ δύνασθε Θεῷ δουλεύειν καὶ μαμωνᾷ.». Ακόμη και αυτός που υπηρετεί τα χρήματα περισσότερο από τον Θεό, οδηγεί τους άλλους εις απώλεια με τις αιρέσεις και τα εντάλματα των ανθρώπων (Κατά Ματθαίον, Κεφ. Ιε΄ «διδάσκοντες διδασκαλίας ἐντάλματα ἀνθρώπων.»).\nΓέννεση, Κεφ Α΄ «26 καὶ εἶπεν ὁ Θεός· ποιήσωμεν ἄνθρωπον κατ’ εἰκόνα ἡμετέραν καὶ καθ’ ὁμοίωσιν». Η στρέβλωση αυτή, πως ο Θεός ως Ιησούς Χριστός, δεν μοιάζει εις τον πρόσωπο του ανθρώπινου είδους, είναι όχι μόνο γελοία, αλλά εντελώς πονηρότατη και αποτελεί άρνηση εις τον Πρόσωπό Του, όπως και εις το νόημα της Δημιουργίας και της Σωτηρίας του Κόσμου. Μόνο διαβολική πνευματική κίνηση μπορεί να χαρακτηριστεί η χάλκευση του προσώπου του Σωτήρα, ως κάποιου που δεν έχει ουδεμία σχέση με την ανθρώπινη υπόσταση. Ως γνωστόν μόνο ο διάβολος αρνείται το πρόσωπο του Ιησού Χριστού


ΓΙΩΡΓΟΣ ΣΤΑΜΑΤΟΠΟΥΛΟΣ | SEPTE's official Blog\nΠροσλήφθηκε στην ΤΕ το 1997.\nΓεννήθηκε στην Αθήνα το 1963. Το 1982 εισάγεται στην Ανώτατη Σχολή Καλών Τεχνών της Αθήνας, όπου σπουδάζει γλυπτική με καθηγητές τον Γ. Νικολαiδη και τον Θ. Παπαγιάννη. Το 1984 βραβεύεται με χρηματική υποτροφία του Ι.Κ.Υ. Τελειώνει τις σπουδές του με άριστα το 1988.\nΤο 1995 εργάζεται στο μουσείο γλυπτών της Ακρόπολης.\nΤο 1996 κατόπιν δlαγωνισμού αναλαμβάνει να φιλοτεχνεί νομίσματα και μετάλλια για λογαριασμό της Τράπεζας της Ελλάδας.\nΈργα του βρίσκονται σε δημόσιους χώρους και ιδιωτικές συλλογές.\nΣΥΜΠΟΣΙΑ – ΟΜΑΔΙΚΕΣ ΕΚΘΕΣΕΙΣ – ΚΑΛΛΙΤΕΧΝΙΚΕΣ ΔΡΑΣΤΗΡΙΟΤΗΤΕΣ\n1986 Συμπόσιο Γλυπτικής στα Γιάννενα.\n1988 ‘Εκθεση τελειοφοίτων στη Σχολή Καλών Tε:x:vώv.\n1993 Γλυπτικές Σuvθέσεlς στην Αίθουσα Συλλόγου Γλυπτών .\n1994 Υπαίθρια έκθεση γλυπτικής στον Eθνικό Κήπο, υπό την αιγiδα του Πνευματικού Κέντρου του Δήμου Αθηναίων .\n1994 Ομαδική έκθεση γλυπτικής του Επιμελητηρiου Εικαστικωv Τεχνών στην Ολυμπία.\n1995 ‘Εκθεση στην Aiθουσα του Συλλόγου Γλυπτών με τίτλο «Χορός, Μουσική».\n1995 Υπαίθρια έκθεση γλυπτικής στους Χώρους του Νοσοκομείου ΥΓΕΙΑ, με την ευκαιρία του εορτασμού των 25 Χρόνων του.\n1997 Ατομική στην Αίθουσα Tέxvnς ‘Εκφραση.\n1999 Διεθνές Συμπόσιο Γλυπτικής σε μάρμαρο στην Carrara της Ιταλίας\n1999 Φιλοτέχνηση της Ελληνικής Όψης των Ευρωκερμάτων.\n2000 Υπαίθρια έκθεση γλυπτικής στους χώρους του νοσοκομείου Υγεία\n2000 Ομαδική έκθεση γλυπτικής στην Αίθουσα Tέxvnς ‘Εκφραση.\n2001 Συμμετοχή στην BIENNALE INTERNAZIONALE DEL ARTE CONTEMPORANEA στην Φλωρεντία της Ιταλίας\n2001 Β’ Βραβείο γλυπτικής για την φιλοτέχνηση Μνημείου σε κεντρική πλατεία του δήμου Αιγάλεω.\n2001 Ομαδική έκθεση γλυπτικής στην Πινακοθήκη Πιερίδη.\n2001 CHEAP ART Θεσσαλονίκης.\n2002 Ομαδική Έκθεση γλυπτικής στην Αίθουσα Τέχνης “Ζυγός”.\n2002 Ομαδική Έκθεση γλυπτικής στην Αίθουσα Τέχνης “Έκφραση”.\n2002 Ατομική Έκθεση γλυπτικής στην Αίθουσα Τέχνης “Έκφραση”.\n2002 Συμπόσιο Γλυπτικής στο Αλικάντε της Ισπανίας.\n2002 Συμπόσιο Ισπανίας\n2004 Ατομική Έκθεση γλυπτικής στην Αίθουσα Τέχνης “Έκφραση”\n2004 Συμπόσιο Γλυπτικής στην Αγ. Παρασκευή για την Ολυμπιάδα\n2004 Συμπόσιο Γλυπτικής στον Διόνυσο για την Ολυμπιάδα\n2006 Συμπόσιο Γλυπτικής στον Πειραιά\n2008 Πρώτο βραβείο για τον Σχεδιασμό του επετειακού Ευρωκέρματος για τα 10 χρόνια της Ο.Ν.Ε.\n2009 Διεθνές διακρίσεις για τον σχεδιασμό BLISTER και αναμνηστικών νομισμάτων.\nΟ καλλιτέχνης αντλεί έμπνευση από τον φυσικό κόσμο, κυρίως από μορφές ζωής του αέρα, της γης και της θάλασσας. Στην τελευταία του δουλειά κυριαρχούν μεταξύ άλλων τα ψάρια, οι μέλισσες, τα μυρμήγκια, τα πουλιά, τα λουλούδια και οι κορμοί δέντρων, σε καμπυλόγραμμα σχήματα με διάφορες παραλλαγές. Πρώτες ύλες στη δουλειά του είναι το ξύλο, ο μπρούντζος, το μάρμαρο και τα κεραμικά, ενώ συγχρόνως πειραματίζεται με νέα υλικά, όπως ο πολυεστέρας.Τεχνίτης και αυθεντικός δημιουργός, ο Γιώργος Σταματόπουλος ασχολείται ο ίδιος με το έργο του από την πρώτη στιγμή της σύλληψης έως το τελικό στάδιο της υλοποίησής του. Οι εξαιρετικά καλαίσθητες ελληνικές όψεις των κερμάτων Ευρώ, οι οποίες απέσπασαν επαίνους, είναι δικό του έργο.\nΣυνέντευξη με τον σχεδιαστή των Ελληνικών κερμάτων ευρώ Η πλήρης συνέντευξη πού έδωσε στην εφημερίδα “το βήμα” ο Γεώργιος Σταματόπουλος, ο άνθρωπος πού σχεδίασε την Ελληνική όψη των κερμάτων ευρώ, στις 13-01-2002. (στη σελίδα κάτω)\nΣυνέντευξη του Γιώργου για τα ελληνικά ευρώ\nΟ γλύπτης της Τράπεζας της Ελλάδος, Γιώργος Σταματόπουλος, είναι ο σχεδιαστής του αναμνηστικού κέρματος των 2 ευρώ, το οποίο εκδώσαν όλα τα κράτη μέλη της ευρωζώνης για τον εορτασμό των 10 ετών από την Οικονομική και Νομισματική Ένωση (ΟΝΕ), ανακοίνωσε η Ευρωπαϊκή Επιτροπή.\nΝικητής του διαγωνισμού της ΕΕ για τα 2Ευρώ\nΣχεδιαστής της αναμνηστικής σειράς για τα Special Olympics (…)


Κυριακή, 09 Απριλίου 2017 21:40\nΣυμπληρωματικά για την κατερινιώτικη αρχιτεκτονική και οικογενειακή μικροϊστορία\nΚαταγραφές του Νίκου Γραίκου για τον Θεόδωρο Δ. Κάλφα\nΟ ελλόγιμος φίλος Νικόλαος Γραίκος (εικαστικός, ιστορικός τέχνης και εκπαιδευτικός) αλλά πρωτίστως συγγραφέας μερικών πολύ καλών μελετών για την αρχιτεκτονική όπως και για την εκκλησιαστική ζωγραφική της Κατερίνης (βλ. σχετική βιβλιογραφία), μου έστειλε μερικά πολύ χρήσιμα μικροϊστορικά σπαράγματα τα οποία συμπληρώνουν τα κενά του άρθρου μου «Η Κατερίνη που χάθηκε: η οικία τού «σοβαρού και σεβάσμιου» Κοινοτάρχη Θεόδωρου Δ. Κάλφα (1868-1926)».\nΔευτέρα, 03 Απριλίου 2017 07:26\nΗ προσφυγική ιστορία της Κατερίνης ως διδακτικό μοντέλο για την αλλαγή διδασκαλίας του μαθήματος\n«Πρέπει να ξαναδούμε κάποια βιβλία που είναι προβληματικά και έχουν λογική αντιμετώπισης της Ιστορίας απολύτως παρωχημένη. Τα παιδιά δεν ξέρουν τίποτα για το σήμερα και τίποτα για τη διεθνή κατάσταση. Βλέπουν τον Σύρο και δεν καταλαβαίνουν πως η Ιστορία τον έφερε εδώ. Είμαστε η μόνη χώρα που στην ουσία δεν διδάσκεται ο 20ος και 21ος αιώνας. Έχουμε αναθέσει μελέτη σε επιτροπή με επικεφαλής τον ιστορικό Πολυμέρη Βόγλη, ο οποίος ήταν υπεύθυνος και της μελέτης των προγραμμάτων (στην επιτροπή υπό τον Δημήτρη Σωτηρόπουλο) επί υπουργίας Άννας Διαμαντοπούλου». Πρόκειται για τις απόψεις του Γ. Κουζέλη, προέδρου του ΙΕΠ (17.2.2017).\nΔευτέρα, 27 Μαρτίου 2017 09:17\nΗ Κατερίνη που χάθηκε: η οικία του «σοβαρού και σεβάσμιου» Κοινοτάρχη Θεόδωρου Χ. Κάλφα (1868-1926)\nΣτη συμβολή των σημερινών οδών Αγίας Λαύρας και Αγίου Διονυσίου είχε κτισθεί στο τέλος του 19ου αιώνα (περίπου 1895-1898) η οικία που στέγαζε την πολυμελή οικογένειά του ο καταφυγιώτης έμπορος Θεόδωρος Χ. Κάλφας.\nΤρίτη, 21 Μαρτίου 2017 08:47\nΕκδρομή στην Πλατεία Μανόλη Αναγνωστάκη\nστον Β. Π. Καραγιάννη\nΟι αγγελίες στις εφημερίδες· πέρασε πια η κακή αποκριά\nΚαι το δημοτικό συμβούλιο συνεδριάζει για τη μετονομασία των οδών.\nΜανόλης Αναγνωστάκης, Η Συνέχεια 3, [Τώρα μιλώ πάλι…]\nΘυμάμαι τον πατέρα στις εγκοπές του χρόνου στα διαβατήρια έθιμα και στις γιορτές της Αγίας Παρασκευής την έλαφο με ακοίμητα μάτια κι αργότερα τον μόσχο και τους δικούς μου με τις κουβέρτες να πίνουν αμίλητοι το ιαματικό νερό πιστεύοντας ακόμη στο θαύμα\nΣάββατο, 18 Μαρτίου 2017 08:42\nΟ τετραγωνισμός του κύκλου, στην Κατερίνη!\nΤο σπαρταριστό κείμενο που ακολουθεί —μικρό πλην νοστιμότατον δείγμα προφορικής σχολικής ιστορίας της πόλης μας —είναι του λόγιου οικοβιβλιογράφου, συλλέκτη και διευθυντή της Ευωνύμου Οικολογικής Βιβλιοθήκης Σάκη Κουρουζίδη. Το παραθέτω προς τέρψιν των αναγνωστών ως συμβολή στη μελέτη της σχολικής ζωής των μέσων της δεκαετίας του 1960.\nΜε αφορμή την ημέρα του '3.14', θυμήθηκα ένα περιστατικό από τη γυμνασιακή μου ζωή.\nΠήγαινα τετάρτη ή πέμπτη στο Γυμνάσιο Κατερίνης.\nΣτην τάξη μπαίνει ο μαθηματικός (Εφραιμίδης το όνομά του), είχαμε γεωμετρία. Ανεβαίνει στην έδρα και ανοίγει τον κατάλογο για να εξετάσει κάποιους, ως συνήθως.\nΚάποιος συμμαθητής μας, ο Γιάννης Καλλιανίδης (γείτονας και φίλος μου, δεν ζει πια, σκοτώθηκε με τα δύο παιδιά του σε ένα φοβερό δυστύχημα πριν από 20 περίπου χρόνια, από όπου επιβίωσε, μετά από πολύμηνη νοσηλεία, η γυναίκα του), πολύ καλός στη γεωμετρία, σηκώνει με επιμονή το χέρι του, πριν διαβάσει το πρώτο όνομα για εξέταση ο καθηγητής.\n"Τι θέλεις Καλλιανίδη, δεν βλέπεις ότι τώρα αρχίζει η εξέταση";\n"Κύριε καθηγητά, έχω να σας πω κάτι σοβαρό".\n"Και δεν μπορείς να το πεις μετά, στην παράδοση"; λέει ενοχλημένος ο καθηγητής.\n"Μα είναι πολύ σοβαρό", επιμένει ο Γ.Κ.\n"Ορίστε, λέγε, να δούμε τι είναι αυτό το σοβαρό"!\n"Κύριε καθηγητά, τετραγώνισα τον κύκλο", λέει με πολύ σοβαρό ύφος, ο πάντα σοβαρός συμμαθητής μας.\n[Οι περισσότεροι από τους εικονιζόμενους ήσαν παρόντες στον παρ’ ολίγον ιστορικό τετραγωνισμό του κύκλου. Με τον θρυλικό γυμνασιάρχη Παναγιώτη Αναγνωστόπουλο (στο μέσον) στην πενθήμερη της έκτης Γυμνασίου στο χωριό του Αναγνωστόπουλου, στην Αρκαδία (1969). Δίπλα στο Αναγνωστόπουλο, αριστερά στη φωτογραφία, ο γιος του Κώστας και δεξιά του, δίπλα στον Τάκη Παρασκευόπουλο, ο Σάκης Κουρουζίδης]\n[Ο Σάκης Κουρουζίδης με τον ήρωα της ιστορικής κατερινιώτικης προσπάθειας για τον τετραγωνισμό του κύκλου Γιάννη Καλλιανίδη]\nΓελάκια στην τάξη, δυσφορία του καθηγητή γιατί του φάνηκε προσχηματικό για να χάσουμε την εξέταση. Όμως ο Γιάννης επέμενε ότι μιλάει σοβαρά και μπορεί να το αποδείξει αμέσως.\nΟ καθηγητής αρχίζει να κλονίζεται, "λες να έγινε κάποιο τέτοιο θαύμα εδώ στην ταπεινή πόλη μας και μάλιστα από ένα μαθητή μου"; φαίνεται να σκέφτεται και τον καλεί στον πίνακα να το αποδείξει.\nΕμείς όλο χαρά, πάει η εξέταση για σήμερα, στηνόμαστε να το απολαύσουμε.\nΑρχίζει ο Γιάννης με κάποιο κύκλο, μία εφαπτόμενη, ένα ισοσκελές τρίγωνο, μία μεσοκάθετο, συγκρίνει τρίγωνα, φέρνει βοηθητικές, γεμίζει έναν πίνακα, σβήνει και συνεχίζει σε έναν δεύτερο...\nΟ καθηγητής τον παρακολουθεί χαλαρά, με μια έκφραση ειρωνείας.\nΣυνεχίζει ακάθεκτος ο Γιάννης, όλοι εμείς έχουμε χάσει επαφή με αυτό που κάνει, όπως και ο καθηγητής. Κάποια στιγμή, στον τρίτο ή τέταρτο πίνακα που γέμισε, καταλήγει σε ένα μεγαλοπρεπές =(ίσον), ... αυτό.\nΙδού η απόδειξη, λέει με ένα συγκρατημένο ενθουσιασμό ο Γιάννης.\nΜένουμε όλοι κάγκελο, και πιο πολύ ο μαθηματικός.\nΛες; Περνούν κάποιες στιγμές αμηχανίας. Κανείς δεν τον σταμάτησε όσο έγραφε. Εμείς βέβαια, σχεδόν δεν ψάχναμε αποδείξεις ή λάθη. Αλλά ούτε ο καθηγητής είχε εντοπίσει κάποιο λάθος όσο έγραφε ο Γιάννης.\nΟι σκηνές που ακολουθούν είναι απίστευτες.\nΑρχίζουν να ακούγονται κάποια "μπράβο Γιάννη" (Γιαννάκο, τον φωνάζαμε στη γειτονιά)!\nΟ καθηγητής ήταν σε απόγνωση, ανάμεσα στο "με κορόιδεψε και χάσαμε την ώρα μας", αλλά πιο πολύ στο "λες να είναι αλήθεια";\n[Παίζοντας μπιλιάρδο σε κάποιο υπόγειο στον Σταθμό Κατερίνης. Εικονίζονται οι: Γιάννης Καλλιανίδης (αριστερά με τη γραβάτα) και με τη στέκα στα χέρια ο δεινός διευθυντής της Ευωνύμου Οικολογικής Βιβλιοθήκης Σάκης Κουρουζίδης]\nΖούμε ιστορικές στιγμές! "Να φωνάξουμε το γυμνασιάρχη να του το πούμε", λέει κάποιος!\n"Να διακόψουμε τα μαθήματα και να έρθουν όλοι καθηγητές του γυμνασίου, να το δουν", λέει κάποιος άλλος... Ο μαθηματικός ήταν για λύπηση.\nΝα φωνάξει τον γυμνασιάρχη και τους άλλους μαθηματικούς ή θα γίνει ρεζίλι αν του ξέφυγε κάτι και όλο αυτό ήταν μια σαχλαμάρα; Αλλά, πάλι, αν ήταν πράγματι έτσι, να το υποβαθμίσει και ...να χάσει μέρος της δόξας; Αναζητούσε με το βλέμμα του κάποια βοήθεια στο χειρισμό από εμάς, αλλά δεν υπήρχε κανένας μας που θα μπορούσε να κάνει κάτι, όλοι πια είχαμε "πειστεί" ότι κάτι πολύ σοβαρό έγινε στη τάξη μας εκείνη την ημέρα.\nΚόντευε να τρελαθεί ο μαθηματικός, στην τάξη ακουγόταν πολύ ασυνήθιστος "θόρυβος" και φοβόταν ότι μπορούσε να τον ακούσει ο γυμνασιάρχης και να έρθει να δει τι γίνεται. Και αυτός δεν είχε ακόμα καταλήξει τι ήταν αυτό που είχε συμβεί: κάποιο τρυκ ή η ανακάλυψη του αιώνα;\nΜέσα στην απόγνωσή του, σκέφτηκε το προφανές:\n"Για ξανακάντο ρε Καλλιανίδη"!\n"Ευχαρίστως", λέει ο Γιάννης. Καθόμαστε όλοι ξανά ήσυχοι, κιχ δεν ακουγόταν, ο καθηγητής στήνεται με προσήλωση να δει τι ακριβώς γινόταν. Αρχίζει πάλι ο Γιάννης, κύκλοι, τρίγωνα, εφαπτόμενες, άλλος πίνακας, τρίτος πίνακας... Ο καθηγητής ξύνεται συνεχώς από αμηχανία, έχει τεντώσει αυτιά, μάτια και το νου του όλο μη χάσει κάτι.\nΚαι πράγματι, βρήκε το "λάθος" -φυσικά κάποιο λάθος είχε κάνει ο Γιάννης, σήμερα το ξέρουμε με βεβαιότητα ότι δεν υπάρχει λύση στο πρόβλημα αυτό.\nΠαγωμάρα στην τάξη. Ο καθηγητής ικανοποιημένος που βρήκε το λάθος, αλλά πιο πολύ απογοητευμένος, μάλλον θα προτιμούσε να ήταν αλήθεια. Ο Γιάννης, το κατάλαβε και αποσύρθηκε λυπημένος. Στα βλέμματά μας κυριαρχούσε όχι τόσο η απογοήτευση για τη διάψευση, αλλά μια υπερηφάνεια γιατί, έστω και για λίγο, νιώσαμε ότι ήμασταν συμμαθητές και φίλοι ενός "σπουδαίου", γιατί είχαμε παραστεί, μάλλον συμμετείχαμε κιόλας, στη γένεση μιας παγκόσμιας ανακάλυψης.\nΝαι, τότε, έγινε ο τετραγωνισμός του κύκλου -κι ας μην το παραδέχονται οι άλλοι ακόμα!\n(Ο Γιάννης Καλλιανίδης, μπήκε στη Γεωπονική Αθηνών και ως γεωπόνος είχε μια καλή πορεία στην περιοχή, έγινε και γενικός διευθυντής στην Ένωση Γεωργικών Συνεταιρισμών του Νομού. Τον θυμάμαι πάντα με αγάπη).\nΤετάρτη, 15 Μαρτίου 2017 09:44\nΗ Κατερίνη του 1917: ληστοκρατία, βενιζελικά στρατεύματα, πλημμύρες και διαμαρτυρίες των ξυλεμπόρων\nΕιδήσεις και ψίχουλα ιστορίας όπως αυτά αποτυπώνονται στις σελίδες της εφ. Μακεδονία\nΕλάχιστες είναι οι ειδήσεις που αφορούν την πόλη της Κατερίνης στις αρχές του 20ού αιώνα, λίγο πριν από την απελευθέρωση. Ανάμεσά τους και η πολύκροτη υπόθεση της απαγωγής του γερμανού γεωγράφου Εδουάρδου Ρίχτερ από λήσταρχους της περιοχής ( στο φ. της εφ. Μακεδονία με ημερομηνία 24.8.1911, σ. 3., δημοσιεύεται η επιστολή του Ρίχτερ). Επίσης, στις 24.1.1912 στο άρθρο «Η εν Μακεδονία ληστεία» αναφέρεται πως «ελληνικαί και μικταί ληστρικαί συμμορίαι από μηνών λυμαίνονται τα περί την Κατερίνην μέρη και εκείθεν εις Ελασσώνα αγούσας οδούς: Τα μέρη ταύτα παρουσιάζουσι πολλά κρησφύγετα εις συμμορίας».


Τετάρτη, 24 Νοεμβρίου 2021 12:25\nΠέμπτη, 17 Ιουνίου 2021 18:20\nΤο Διαιτητικό Δικαστήριο ενεργοποίησε ποινές αφαίρεσης βαθμών για τη Δόξα Δράμας και την ΑΕΛ.\nΠέμπτη, 20 Μαϊος 2021 16:59\nΠέμπτη, 13 Μαϊος 2021 21:27\nΟ Γενικός Γραμματέας Αθλητισμού και Πρόεδρος της Ε.Π.ΑΘΛ.Α. Γιώργος Μαυρωτάς, δήλωσε: «Θα ήθελα καταρχάς να ευχαριστήσω το Υπουργείο Ψηφιακής Διακυβέρνησης και το ΕΔΥΤΕ για την πολύτιμη συνδρομή του στη δημιουργία της ιστοσελίδας της Ε.Π.ΑΘΛ.Α. Η ιστοσελίδα θα είναι μια πολύτιμη πηγή πληροφόρησης και ενημέρωσης προς κάθε μέλος της αθλητικής κοινότητας στα θέματα της αντιμετώπισης της χειραγώγησης αθλητικών αγώνων. Αντίστοιχα, η πλατφόρμα υποβολής ανώνυμων αναφορών θα αποτελέσει μια πύλη αλληλεπίδρασης όπου θα μπορούν να υποβάλλονται εμπιστευτικά αναφορές για σχετικά θέματα, οι οποίες θα αξιολογούνται από ειδικό κλιμάκιο εμπειρογνωμόνων και θα δρομολογούνται αρμοδίως για πειθαρχική ή και ποινική διερεύνηση.\nΈχουμε στη διάθεσή μας ένα πολύτιμο ψηφιακό εργαλείο που μπορεί να συμβάλει τόσο σε επίπεδο πρόληψης όσο και καταστολής για την αντιμετώπιση ενός από τα σημαντικότερα ζητήματα στο σύγχρονο αθλητισμό, αυτό της χειραγώγησης των αθλητικών αγώνων».


ΗΛΙΑΣ ΦΥΛΛΑΣ: OΛΟΚΛΗΡΩΘΗΚΕ Η ΔΡΑΣΗ "ΓΥΡΝΑ ΣΕΛΙΔΑ" ΑΠΟ ΤΗΝ ΟΝΝΕΔ\nOΛΟΚΛΗΡΩΘΗΚΕ Η ΔΡΑΣΗ "ΓΥΡΝΑ ΣΕΛΙΔΑ" ΑΠΟ ΤΗΝ ΟΝΝΕΔ\nΜε επιτυχία ολοκληρώθηκε η πανελλαδική προσφορά τετραδίων σε μαθητές. Μέλη της ΟΝΝΕΔ και της ΜΑΚΙ, βρέθηκαν έξω από σχολεία σε δεκαέξι νομούς της χώρας και μοίρασαν τετράδια και σελιδοδείκτες.\nΣκοπός της πρωτοβουλίας, είναι η παρακίνηση του κάθε μαθητή να αναλάβει ενεργή δράση, να ασχοληθεί με το σχολείο του και να προτείνει λύσεις στα προβλήματα που αντιμετωπίζει σήμερα η Μέση Εκπαίδευση. Παράλληλα, δείχνουμε στην πράξη την πρόθεσή μας να σταθεί δίπλα στον μαθητή, να ακούσει τις προκλήσεις που αντιμετωπίζει και να συνεισφέρει ενεργά στην υλοποίηση του Νέου Λυκείου.\nΟ Πρόεδρος της ΟΝΝΕΔ, Σάκης Ιωαννίδης βρέθηκε στο Γυμνάσιο Λαβάρων στην περιοχή του Σουφλίου στον Έβρο, όπου μοίρασε στους μαθητές σχολικά σακίδια με πλήρη γραφική ύλη. Μετά το πέρας της δράσης, δήλωσε:\n«Στη σημερινή δύσκολη συγκυρία, όπου η χώρα προσπαθεί να βγει από την κρίση, η νέα γενιά είναι η το μέλλον της Ελλάδας. Με τη συμβολική αυτή κίνηση προσφοράς σχολικού υλικού σε 16 νομούς, δείχνουμε στην πράξη ότι στεκόμαστε δίπλα στα νέα παιδιά, μεταδίδοντας το μήνυμα της αλληλεγγύης. Συναντήσαμε εδώ, στον ακριτικό Έβρο όπου χτυπά η καρδιά του Ελληνισμού, νέους που δείχνουν τι σημαίνει αυθεντική αγάπη για την Πατρίδα. Τα παιδιά αυτά αξίζουν το θαυμασμό και την υποστήριξη όλωνώσ﷽﷽﷽﷽﷽﷽﷽﷽».\nΑναρτήθηκε από ΗΛΙΑΣ ΦΥΛΛΑΣ στις 11:45 π.μ.


Επικοινωνία – Laurence\nνα μας επισκεφθείτε!\n564 29 Ευκαρπία\nΤ: 2310 686.401\nΤ: 2310 689.181\nF: 2310 690.359\nΕπικοινωνία με την Laurence\nΗ σοκολάτα είναι το πάθος μας.\nΈνας αιώνας η ιστορία μας.\nΈχω διαβάσει την πολιτική απορρήτου.\nΤο 1922 είναι απλώς η αρχή της ιστορίας μας.\nΕδώ και τρεις γενιές η Laurence Galerie De Chocolat\nσυνεχίζει την παράδοση της σοκολατοποιίας.


Ταχύρρυθμο εργαστήριο “Δημιουργίας Ταινιών σε Σχολεία” (μέρος 1) – Schoolfilms\nΤαχύρρυθμο εργαστήριο “Δημιουργίας Ταινιών σε Σχολεία” (μέρος 1)\nΝέα! / Από ΚΥΡΙΑΚΟΣ ΧΑΡΙΤΑΚΗΣ\nΤο συγκεκριμένο μάθημα (όπου ήταν και η αφορμή δημιουργίας αυτού του blog) αποτελεί κομμάτι του 4ήμερου εργαστηρίου “Δημιουργία Ταινιών σε Σχολεία” με μαθητές, τους εκπαιδευτικούς της Β΄θμιας εκπ/σης Ν.Ηρακλείου.\nΤο εργαστήριο διοργανώθηκε από τη Δ.Δ.Ε. Ν. Ηρακλείου (την υπεύθυνη σχολικών δραστηριοτήτων Α. Ζαχαράτου) σε συνεργασία με το 10ο Γυμνάσιο Ηρακλείου και το Europe Direct–Kέντρο Ευρωπαϊκής Πληροφόρησης Περιφέρειας Κρήτης.\nΗ μαγνητοσκόπηση των μαθημάτων έγινε από τις Υπηρεσίες Βίντεο του Πανελλήνιου Σχολικού Δικτύου και την Μονάδα Δικτύων και Επικοινωνιών του Πανεπιστημίου Κρήτης.\nΠληροφορίες για τις Υπηρεσίες Βίντεο του Πανελλήνιου Σχολικού Δικτύου:\nΟι καθηγητές μπορούν να ανεβάζουν τα βίντεο που δημιουργούν με τους μαθητές στην ιστοσελίδα των υπηρεσιών βίντεο του Πανελλήνιου Σχολικού Δικτύου (ΠΣΔ) http://video.sch.gr.\nΗ υπηρεσία βίντεο προσφέρει ένα ολοκληρωμένο σύστημα προβολής και διαχείρισης ψηφιακού υλικού όπως και ένα σύνολο προσωποποιημένων λειτουργιών για τα μέλη του ΠΣΔ.\nΛειτουργίες που περιλαμβάνει η υπηρεσία είναι η ανάρτηση ψηφιακού υλικού από χρήστες του ΠΣΔ, η αναζήτηση ενός ψηφιακού υλικού, η προβολή επιλεγμένων ή δημοφιλών ψηφιακών υλικών, νέα & ανακοινώσεις ή σχετικό βίντεο της ημέρας, ένα σύστημα αξιολόγησης υλικού και προβολής του υλικού με υψηλότερη αξιολόγηση από τα πιστοποιημένα μέλη του ΠΣΔ, διάφορες προσωποποιημένες υπηρεσίες όπως ομάδες, λίστες, αγαπημένα, το δικαίωμα σχολιασμού του υλικού από χρήστες του ΠΣΔ, ο διαμοιρασμός ψηφιακού υλικού σε μέσα κοινωνικής δικτύωσης (social media), η τοπική αποθήκευση ψηφιακού υλικού ή ενσωμάτωση σε προσωπικές ιστοσελίδες και ιστολόγια (blogs) και η κατηγοριοποίηση ψηφιακού υλικού.\nΕπιπλέον, υποστηρίζεται πλήρως η εξυπηρέτηση και προβολή ζωντανών μεταδόσεων του ΠΣΔ.\nΥπάρχει και ένα δεύτερο μέρος, πρακτικό αυτή τη φορά, όπου γυρίσαμε σκηνές με τους καθηγητές και έπειτα τις μοντάραμε. (δείτε το εδώ)


Από το ψυγείο (Cold Case) – Ovi Keyboard movies\nΑπό το ψυγείο (Cold Case)\nPosted by ovithanos on April 25, 2017\nΗ σειρά έχει τελειώσει το 2010, μετά από επτά πετυχημένες – για αρκετούς – σεζόν. Εγώ πρέπει να είχα παρακολουθήσει δυο τρία επεισόδια την εποχή που παιζόταν και μάλλον δεν ενθουσιάστηκα γιατί δεν συνέχισα να την παρακολουθώ. Αυτά μέχρι που έκλεισε το ντιβιντάδικο (κατά το βιντεάδικο) στη περιοχή μου, το αφεντικό τρελάθηκε, ξεπούλαγε όλα τα DVD και οι τιμές ήταν τέτοιες που δεν υπήρχε πιθανότητα να το αρνηθείς. Έτσι βρέθηκα και με τις επτά σεζόν της σειράς.\nΥποθέσεις από το ψυγείο είναι αυτές οι υποθέσεις που έχουν όλες οι αστυνομίες του κόσμου, εγκλήματα που συνέβησαν και δεν κατάφεραν να βρουν τον ένοχο. Στη συγκεκριμένη σειρά είμαστε στη Φιλαδέλφεια των ΗΠΑ. Πρωταγωνιστής είναι η πρώτη γυναίκα ντετέκτιβ της πόλης και το συγκεκριμένο τμήμα αναλαμβάνει αυτές τις υποθέσεις περισσότερο από τύχη και φήμη παρα γιατί έγινε σκόπιμα και φυσικά η επιτυχία οδηγεί από τη μια υπόθεση στην επόμενη. Μερικές μάλιστα υποθέσεις ανεξιχνίαστων εγκλημάτων φτάνουν δεκαετίες πριν ακόμα και πριν το 1930.\nΑυτό που με κόλλησε από την αρχή που παρακολούθησα τη σειρά ήταν η μουσική και δεν κάνω καθόλου πλάκα. Το κάθε επεισόδιο έχει μουσική και τραγούδια από την χρονιά που διαδραματίζεται η ιστορία και επειδή οι περισσότερες ιστορίες είναι μεταξύ 1970 και 1990 για μένα ήταν και ένα μουσικό ταξίδι στον χρόνο. Το άλλο θετικό στοιχείο της σειράς είναι η ίδια η πρωταγωνίστρια. Χωρίς να θέλω να γίνω κακός, σεξιστής ή ό,τι άλλο, η πρώτη εντύπωση είναι ότι πρόκειται για ένα ξεπλυμένο ξανθό κλαψιάρικο κοριτσάκι που με δυσκολία τα καταφέρνει σε ένα κόσμο με παλιοσειρές μπάτσους. Και νομίζω ότι αυτό ήταν που δεν με κράτησε όταν πρωτοπαρακολούθησα στην σειρά. Αυτό όμως είναι η επιφάνεια. Στη σειρά και πολύ γρήγορα ανακαλύπτεις ότι είναι ένας πολύ ενδιαφέρων χαρακτήρας που αναπτύσσεται και μεγαλώνει μέσα στην ιστορία και κάθε άλλο από κλαψιάρικο κοριτσάκι είναι.\nΗ Kathryn Morris, το κοριτσάκι, είναι μια ηθοποιός που έχει παίξει σε πολλές σειρές και ταινίες αλλά πάντα χάνεται στις πίσω σκηνές και που και είναι άδικο για το ταλέντο της και που χρειάστηκαν αυτές οι ανεξιχνίαστες υποθέσεις από το ψυγείο για να φανεί. Όχι απλά καλή, πολύ καλή στο ρόλο της πρώτης ντετέκτιβ της Φιλαδέλφειας.\nJeremy Ratchford, Thom Barry και John Finn επίσης πολύ καλοί σαν οι παλιοσειρές. Εκεί που εγώ τουλάχιστον στράβωνα συνέχεια ήταν με τον συνέταιρο της Kathryn Morris, Lilly Rush στη σειρά, τον αμερικανοκουβανό Danny Pino. Έπαιζε και στο Law & Order: Special Victims Unit από τα μέσα της σειράς και υστέρα αλλά κι εκεί δεν μου άρεσε με τίποτα. Υπάρχει κάτι ξύλινο στο παίξιμό του που ακόμα και στις πιο «θερμές» και ανθρώπινες υποτίθεται στιγμές του ρόλου του δεν χάνεται.\nΗ σκηνοθεσία της σειράς απλή και ήρεμη και τα flashback ακόμα κι όταν φτάνουν την δεκαετία του ’20 πολύ προσεγμένα και στην παραμικρή τους λεπτομέρεια. Συν ότι η σειρά δίνει συνέχεια αρκετές ιστορικές πληροφορίες όχι μόνο για την εποχή που περιγράφει αλλά και γενικότερα για την ιστορία των ΗΠΑ με έμφαση στις φυλετικές διακρίσεις.\nΠροηγούμενως μίλησα για τη μουσική. Η μουσική της σειράς πραγματικά καταπληκτική σε όλα τα επεισόδια αλλά θα είναι από τις πολύ λίγες σειρές που ενώ η μουσική της είναι τόσο αγαπητή ποτέ δεν θα μεταφερθεί σε CD λόγο των πολλαπλών δικαιωμάτων που υπάρχουν. Κρίμα! Παρεπιπτόντως ακόμα και στο γνωστό IMDb, το διαδικτυακό αρχείο κινηματογράφου και τηλεόρασης, η ερώτηση αν θα κυκλοφορήσει ποτέ CD με μουσική από τα επεισόδια του Cold Case είναι από τις πιο συχνές ακόμα και σήμερα, επτά χρόνια μετά το τέλος της σειράς.\nΔεν ξέρω αν η σειρά παίχτηκε ποτέ στην Ελλάδα κι αν υπάρχει σε DVD αλλά πάντα υπάρχει τρόπος να την …δείτε και αξίζει! Πραγματικά αξίζει κι όχι μόνο για τη μουσική της.\n4,75 αστέρια λοιπόν. Θα ήθελα να βάλω 5 αλλά 0,25 το κόβει αυτός ο Pino που δεν τρώγεται με τίποτα.\nΤο τρέιλερ της πρώτης σεζόν της σειράς, ΕΔΩ!\nPrevious Post Γκανγκστερικό Ντοκιμαντέρ (Narcos)\nNext Post Το τέλος της αρχής (Logan)


Συντήρηση Συνθετικών Κουφωμάτων, Κουφώματα, DAUWIN® Παπαβασιλείου\nΤα συνθετικά κουφώματα της DAUWIN® κατασκευάζονται στο υπερσύγχρονο εργοστάσιο της εταιρίας σε απόλυτη συμφωνία με τους κανόνες και τις προδιαγραφές που έχει ορίσει η ΕΕ. Τα κουφώματα ελέγχονται σε όλα τα στάδια της παραγωγής τους και παραδίδονται προς τοποθέτηση σε άριστη κατάσταση. Επιπρόσθετα, η σωστή τοποθέτησή τους αλλά και τα εξαιρετικής ποιότητας εξαρτήματα, με τα οποία στηρίζονται και λειτουργούν, εξασφαλίζουν την επιθυμητή ασφάλεια, λειτουργικότητα και αισθητική, με μεγάλη διάρκεια ζωής. Οι σωστές οδηγίες καθαρισμού, χρήσης και συντήρησης των κουφωμάτων θα επιμηκύνουν ακόμη περισσότερο το χρόνο διατήρησης των ιδιοτήτων τους.\nΑμέσως μετά την τοποθέτησή τους ζητήστε από τους τεχνικούς της DAUWIN® να σας υποδείξουν τον τρόπο με τον οποίο θα αφαιρέσετε τα εξωτερικά προστατευτικά διαφανή φύλλα (foil), που προστατεύουν τα κουφώματα έως και την τοποθέτησή τους. Σε καμία περίπτωση μην τα αφήσετε και μετά την τοποθέτηση. Η ηλιακή ακτινοβολία θα τα κάψει και μαζί μπορεί να αλλοιώσει την επιφάνεια που βρίσκεται κάτω από αυτά.\nΣτην περίπτωση όπου έχουν κολλήσει υπολείμματα σιλικόνης ή άλλου υλικού κατά την τοποθέτηση των κουφωμάτων ή τη συνολικότερη ανακαίνιση/κτίσιμο του σπιτιού, συμβουλευτείτε τους τεχνικούς της DAUWIN® για τα εργαλεία που θα χρησιμοποιήσετε για να τα απομακρύνετε (σπάτουλες, ειδικά ξυράφια, κ.ά.), καθώς και για τον τρόπο με τον οποίο θα τα χρησιμοποιήσετε ώστε να απομακρύνετε τα ανεπιθύμητα υλικά χωρίς να προκαλέσετε ζημιά στην επιφάνειά των κουφωμάτων.\nΧρησιμοποιείτε πάντα ήπια καθαριστικά ειδικών προδιαγραφών , καθαρίζετε τα κουφώματα με μαλακό σφουγγάρι , (ειδικό ήπιο υγρό σαπούνι χωρίς όξινα και αλκαλικά στοιχεία και χωρίς χλώριο, σαπούνι πιάτων, κ.ά.).για χρήση σε συνθετικά κουφώματα. Σε αντίθεση περίπτωση είναι πιθανόν να εμφανιστεί φθορά της εξωτερικής επιφάνειας των κουφωμάτων και αλλοίωση.\nΧρησιμοποιήστε μαλακό σφουγγάρι ή πανί και με απαλές κινήσεις, χωρίς τριβή και πίεση απομακρύνετε ήπια τη βρωμιά. Σε περίπτωση που αυτή επιμείνει, επικοινωνήστε με τον τεχνικό της εταιρίας της DAUWIN® για να σας υποδείξει κάποιο υλικό που θα βοηθήσει στο σωστό καθαρισμό.\nΛιπαίνετε με (λιπαντικό αντισκωρικό σπρέι WD - 40 ) σε τακτά χρονικά διαστήματα τα εξωτερικά εξαρτήματα των κουφωμάτων, όπως περιμετρικά λάστιχα και μηχανισμούς στήριξης (μεντεσέδες, κ.λπ.). Ενημερωθείτε για τα υλικά και τους τρόπους λίπανσης από τους τεχνικούς της εταιρίας.\nΚαλέστε εξειδικευμένο τεχνικό για να ελέγχει τόσο τη γενικότερη κατάσταση του κουφώματος, όσο και τη λειτουργία των επιμέρους μηχανισμών, όπως τη λειτουργία κλειδώματος,\nΕνημερωθείτε για τη σωστή χρήση των κουφωμάτων. Ζητήστε ενημερωτικά φυλλάδια ή συζητήστε με τον τεχνικό της εταιρίας για τον τρόπο με τον οποίο πρέπει να τα ανοιγοκλείνετε, να τα φέρνετε σε ανάκληση, να τα καθαρίζετε, να τα συντηρείτε.\nΑερίζετε το σπίτι σας σωστά ώστε να αποφεύγετε ο εγκλωβισμός της υγρασίας μέσα σε αυτό. Ανοίγετε τακτικά όλα τα παράθυρα για να δημιουργεί ρεύμα και να καθαρίσει η ατμόσφαιρα.\nΜην αφήνετε τα τζάμια σε ανάκληση. Δεν επιτυγχάνεται ο επιθυμητός εξαερισμός.\nΚατά τον αερισμό του σπιτιού, ανοίξτε και τις σήτες εάν υπάρχουν, ώστε ο αέρας να κυκλοφορήσει ανεμπόδιστα και ν’ ανανεωθεί ο αέρας στο χώρο γρήγορα και σωστά.\nΚλείνετε τη θέρμανση όταν αερίζετε το σπίτι.\nΑνοίγετε τη θέρμανση τους χειμερινούς μήνες πριν η θερμοκρασία πέσει χαμηλά (κάτω από τους 16 -17ο C). Με τον τρόπο αυτό εξασφαλίζετε χαμηλό κόστος ενέργειας για τη θέρμανση του σπιτιού και αποφεύγετε τους υδρατμούς στο εσωτερικό των κουφωμάτων και των τζαμιών.